open-index/open-wikipedia-markdown huggingface dataset:
തീവ്രം

നവാഗതനായ രൂപേഷ് പീതാംബരൻ രചനയും സംവിധാനവും നിർവ്വഹിച്ച് 2012-ൽ പുറത്തിറങ്ങിയ മലയാളചലച്ചിത്രമാണ് ***തീവ്രം***. ദുൽഖർ സൽമാൻ, ശിഖ നായർ, ശ്രീനിവാസൻ, റിയ സൈറ എന്നിവരാണ് പ്രധാനവേഷങ്ങളിൽ അഭിനയിച്ചിരിക്കുന്നത്. വി.സി.ഐ. മൂവിസിന്റെ ബാനറിൽ വി.സി. ഇസ്മയിൽ   നിർമ്മിച്ച  ചിത്രം വിതരണം ചെയ്തത് എൽ.ജെ. ഫിലിംസ് ആണ്. റോബി എബ്രഹാം സംഗീതസംവിധാനം നിർവ്വഹിച്ച ഈ ചിത്രത്തിന്റെ ഛായാഗ്രഹണം ഹരി നായരും ചിത്രസംയോജനം കപിൽ ഗോപാലകൃഷ്ണനും കൈകാര്യം ചെയ്തിരിക്കുന്നു.

## അഭിനേതാക്കൾ
* ദുൽഖർ സൽമാൻ – ഹർഷവർദ്ധൻ
* ശിഖ നായർ – മായ
* ശ്രീനിവാസൻ – എസ്.ഐ. അലക്സാണ്ടർ
* വിഷ്ണു രാഘവ് – ഡോ. റോയ്
* റിയ സൈറ – നിമ്മി
* അനു മോഹൻ – രാഘവൻ
* വിനയ് ഫോർട്ട് – രാമചന്ദ്രൻ
* ജനാർദ്ദനൻ
* അമല റോസ് – മൈന

## കഥ
കഥ തുടങ്ങുന്നത് ഒരു കുറ്റകൃത്യം കൊണ്ടാണ് . പിന്നെ രണ്ടു അന്വേശ്നുധ്യഗസ്തന്മാരും അലക്സാണ്ടർ (ശ്രീനിവാസൻ) പിന്നെ അസ്സിസ്സ്റെന്റ്റ് (വിനയ് പോർട്ട്‌ ).ഈ കുറ്റകൃത്യം അലക്സാണ്ടർ കണ്ടുപിടിച്ചതിനു ശേഷം സിറ്റിയിൽ മറ്റൊരു കൃത്യം കൂടി നടക്കുന്നു .ആത് ചെയ്യുന്നത് ഹര്ഷ വര്ധാൻ (ദുൽഖർ സൽമാൻ) തന്റെ ഭാര്യയെ കൊല്ലുന്നതിനു പ്രതികാരമായി ഒരു തെളിവും അവശേഷിപ്പിക്കാതെ ഹര്ഷ അവസാനം ശര്ജഹ്യിലേക്ക് പോകുന്നു .
ഈ കഥ ദുരൂഹതകളുള്ള നായകന്റെ 2 കാലമാണ് വരച്ച് കാട്ടുന്നത്.

## സംഗീതം

## പുറത്തേക്കുള്ള കണ്ണികൾ
* 
* ''തീവ്രം''  – മലയാളസംഗീതം.ഇൻഫോ

വർഗ്ഗം:2012-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ദുൽഖർ സൽമാൻ അഭിനയിച്ച ചലച്ചിത്രങ്ങൾ
ആര്യങ്കാവ്

ലഘുചിത്രം|വലത്ത്‌|ആര്യങ്കാവ് ധർമ്മശാസ്താക്ഷേത്രം 1990ൽ
കേരളത്തിൽ കൊല്ലം ജില്ലയിലെ ഒരു ഗ്രാമമാണ് **ആര്യങ്കാവ്**. തമിഴ്നാട് അതിർത്തിയിൽ സ്ഥിതിചെയ്യുന്ന ആര്യങ്കാവിലൂടെയാണ് കൊല്ലം - തിരുമംഗലം ദേശീയപാത കടന്നു പോകുന്നത്. കൊല്ലം ചെങ്കോട്ട റെയിൽ പാതയും ഇതുവഴി കടന്നു പോകുന്നു. ശബരിമലയുടെ ഇതിഹാസവുമായി ബന്ധപ്പെട്ട പ്രശസ്തമായ തീർത്ഥാടന കേന്ദ്രങ്ങളിൽ ഒന്നാണിത്. ആര്യങ്കാവ് ധർമ്മശാസ്താക്ഷേത്രം, ആര്യങ്കാവ് ചുരം, പാലരുവി വെള്ളച്ചാട്ടം എന്നിവ ഇവിടുത്തെ മാത്രം പ്രത്യേകതകളാണ്. ശെന്തരുണി വന്യജീവി സങ്കേതത്തിനടുത്താണ് ഈ ഗ്രാമം സ്ഥിതി ചെയ്യുന്നത്. ഈ പ്രദേശത്തിന് ആര്യങ്കാവ് എന്ന പേരു വന്നതിന് പഴമക്കാർ പല വ്യാഖ്യാനങ്ങളും  നൽകുന്നുണ്ട്.
* ഈ പ്രദേശത്ത് ആയിരം കാവുകൾ ഉണ്ടായിരുന്നതിനാൽ ആയിരം കാവ് എന്ന് അറിയപ്പെട്ടു.
* ആര്യന്മാരുടെ വരവുമായി  ബന്ധപ്പെട്ട്  ഈ പ്രദേശത്തിന് ആര്യങ്കാവ്  എന്ന പേരു വന്നു.
* അച്ചൻകോവിൽ ക്ഷേത്ര പ്രതിഷ്ഠ  അരശനും  ആര്യങ്കാവിൽ  അയ്യനും ആണ്.  അരശന്റെ കോവിൽ അരശൻ കോവിലും അയ്യന്റെ കാവ് അയ്യൻ കാവും. കാലക്രമേണ ഇത് യഥാക്രമം അച്ചൻകോവിലും ആര്യങ്കാവുമായി മാറി.

## സ്ഥാനം
ദേശീയ പാത 744 ൽ കൊല്ലം ജില്ലയുടെ കിഴക്കേയറ്റത്ത് തെങ്കാശിയിൽ നിന്ന് ഏകദേശം 22 കിലോമീറ്റർ (14 മൈൽ) അകലെയും പുനലൂരിൽ നിന്ന് 36 കിലോമീറ്റർ (22 മൈൽ) അകലെയുമാണ് ഈ ഗ്രാമം സ്ഥിതി ചെയ്യുന്നത്. തമിഴ്‌നാട് സ്റ്റേറ്റ് ട്രാൻസ്‌പോർട്ട് കോർപ്പറേഷന്റെയും കേരള സ്റ്റേറ്റ് റോഡ് ട്രാൻസ്‌പോർട്ട് കോർപ്പറേഷന്റേയും ബസുകൾ വഴി പുനലൂർ, കൊല്ലം, തെങ്കാശി, തിരുവനന്തപുരം എന്നിവയുമായി ഈ ഗ്രാമം നന്നായി ബന്ധപ്പെട്ടിരിക്കുന്നു.

ആര്യങ്കാവ് ചുരം അല്ലെങ്കിൽ ശെങ്കോട്ട ഗ്യാപ്പ് എന്നറിയപ്പെടുന്ന പശ്ചിമഘട്ടത്തിലെ ഒരു മലനിരയുടെ അരികിലാണ് ഈ ഗ്രാമം സ്ഥിതി ചെയ്യുന്നത്. കൊല്ലം-ചെങ്കോട്ട റെയിൽവേ പാത ആര്യങ്കാവിലൂടെ കടന്നുപോകുന്നു. ന്യൂ ആര്യങ്കാവ് റെയിൽവേ സ്റ്റേഷൻ, ആര്യങ്കാവ് റെയിൽവേ സ്റ്റേഷൻ എന്നിങ്ങനെ രണ്ട് റെയിൽവേ സ്റ്റേഷനുകൾ ഈ ഗ്രാമത്തിലുണ്ട്.

തിരുവനന്തപുരം അന്താരാഷ്ട്ര വിമാനത്താവളം 98 കിലോമീറ്റർ (61 മൈൽ), മധുര വിമാനത്താവളം 148 കിലോമീറ്റർ (92 മൈൽ), തൂത്തുക്കുടി വിമാനത്താവളം 115 കിലോമീറ്റർ (71 മൈൽ) എന്നിവയാണ് ഗ്രാമത്തോട് അടുത്തുള്ള വിമാനത്താവളങ്ങൾ.

## ജനസംഖ്യാശാസ്‌ത്രം
2011-ലെ ഇന്ത്യൻ സെൻസസ് പ്രകാരം ആര്യങ്കാവിലെ ജനസംഖ്യ 4896 പുരുഷന്മാരും 5248 സ്ത്രീകളും ഉൾപ്പെടെ 10144 ആയിരുന്നു. ആര്യങ്കാവിൽ ഏറ്റവും കൂടുതൽ സംസാരിക്കുന്ന ഭാഷ മലയാളമാണ്. തമിഴ്‌നാടിനോട് വളരെ അടുത്തായതിനാലും നിരവധി തമിഴ് ശബരിമല തീർത്ഥാടന കേന്ദ്രങ്ങൾ ഉള്ളതിനാലും തമിഴും ഇവിടെ വ്യാപകമായി സംസാരിക്കപ്പെടുന്നു. ആര്യങ്കാവിൽ മലപ്പണ്ടാരം ഗോത്രവർഗക്കാരും അധിവസിക്കുന്നുണ്ട്.

## ആര്യങ്കാവ് ചുരം
കൊല്ലം ജില്ലയെയും തെങ്കാശി ജില്ലയെയും ബന്ധിപ്പിക്കുന്ന ഒരു മലമ്പാതയായ ആര്യങ്കാവ ചുരത്തിന് സമീപത്താണ് ഈ ഗ്രാമം സ്ഥിതി ചെയ്യുന്നത്. പാലക്കാട് ചുരം, ആരൽവൈമൊഴി വിടവ് എന്നിവയോടൊപ്പം ഈ ചുരം പശ്ചിമഘട്ടത്തിന്റെ കേരള ഭാഗത്തെ തമിഴ്‌നാട് സംസ്ഥാനത്തെ കോറമാണ്ടൽ തീരദേശ സമതലങ്ങളുമായി ബന്ധിപ്പിക്കുന്ന ഒരു പ്രധാന ചുരമാണ്. പശ്ചിമഘട്ടത്തിലെ ഒരു ഇടുങ്ങിയ താഴ്ന്ന പ്രദേശമായ ഈ ചുരം, സമുദ്രനിരപ്പിൽ നിന്ന് ഏകദേശം 300 മീറ്ററിൽ (980 അടി) താഴെയുള്ള ഉയരത്തിലാണ്. കൊല്ലം-ചെങ്കോട്ട റെയിൽ‌വേ ലൈനും നാഷണൽ ഹൈവേ 744 ഉം ഈ ചുരം വഴി കടന്നുപോകുന്നു. വിടവിന്റെ പടിഞ്ഞാറേയറ്റത്ത് കല്ലട നദീതടമുണ്ട്. പുനലൂരിലെ കാലാവസ്ഥയിൽ ഈ ചുരം ഒരു പ്രധാന പങ്ക് വഹിക്കുന്നു.

## അവലംബം

വർഗ്ഗം:കൊല്ലം ജില്ലയിലെ ഗ്രാമങ്ങൾ
വക്ക

ഇന്ത്യയിൽ കാണുന്ന ഒരു ചെറുമരമാണ് **വക്ക**. . ഇലപൊഴിക്കുന്ന ഈ മരം കേരളത്തിലെ ഇലകൊഴിയും വനങ്ങളിൽ കാണുന്നു. വിത്തിന് ജീവനക്ഷമത കുറവാണ്. ഇതിന്റെ തൊലിയിൽ നിന്നും കിട്ടുന്ന നാര് നല്ല ബലമുള്ളതാണ്. ഒരു കാലത്ത് ആനയെ തടി വലിപ്പിക്കാൻ ഉള്ള വടം ഇതിൽ നിന്നുമാണ് നിർമ്മിച്ചിരുന്നത്. പലവിധ ഔഷധങ്ങളുടെ നിർമ്മാണത്തിലും വക്ക ഉപയോഗിക്കുന്നുണ്ട്. പേപ്പർ ഉണ്ടാക്കാനുള്ള നല്ല പൾപ്പ് ഇതിൽ നിന്നും കിട്ടും.
 

## അവലംബം

## പുറത്തേക്കുള്ള കണ്ണികൾ
* http://www.flowersofindia.net/catalog/slides/Hairy%20Sterculia.html പൂക്കൾ
* http://ecocrop.fao.org/ecocrop/srv/en/cropView?id=10082 
* http://www.efloras.org/florataxon.aspx?flora_id=2&taxon_id=200013871

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:സ്റ്റെർകുലിയ
വർഗ്ഗം:മാൽവേസീ
വർഗ്ഗം:കേരളത്തിലെ സസ്യജാലം
വഞ്ചി (മരം)

ഇലപൊഴിക്കുന ഇടത്തരം വൃക്ഷമാണ് **വഞ്ചി**. . ഇന്ത്യ, മ്യാന്മർ, ശ്രീലങ്ക എന്നിവിടങ്ങളിൽ കാണുന്ന വഞ്ചി ഒരു പ്രകാശാർത്ഥിമരമാണ്. തടിക്ക് ഉറപ്പ് കുറഞ്ഞ ഈ മരം  Indian willow എന്നറിയപ്പെടുന്നു. മണിപ്പൂരിൽ വഞ്ചിയുടെ പൂക്കൾ ഭക്ഷണമായി ഉപയോഗിക്കാറുണ്ട്. ഊട്ടിയിൽ ഇതിന്റെ കമ്പുകൾ കൊട്ട മെടയാൻ ഉപയോഗിക്കാറുണ്ട്. ബംഗാളിൽ മിക്ക വീടുകളിലും ഇവ നട്ടവളർത്താറുണ്ട്. വേനൽക്കാലത്ത് തടാകങ്ങളിലെ വെള്ളം വേഗം ആവിയായി നഷ്ടപ്പെടാതിരിക്കാൻ വഞ്ചിമരത്തിന്റെ തണൽ സഹായകമാവാറുണ്ട്.

## ചിത്രശാല

File:Indian_Willow_-_വഞ്ചി_01.JPG|വഞ്ചി മരത്തിന്റെ ഇല
File:Indian_Willow_-_വഞ്ചി_02.JPG|വഞ്ചി മരം


## അവലംബം

## പുറത്തേക്കുള്ള കണ്ണികൾ
* https://groups.google.com/forum/?fromgroups=#!topic/bodhi-nighantu/TLcWHK0wT9c ചിത്രങ്ങൾ
* http://www.efloras.org/florataxon.aspx?flora_id=5&taxon_id=200006055
* http://www.forestrynepal.org/resources/trees/salix-tetrasperma 
* http://www.stuartxchange.org/Malatiki.html കൂടുതൽ വിവരങ്ങൾ
* http://link.springer.com/article/10.1007%2Fs00468-010-0534-6?LI=true

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:സാലിക്കേസീ
വർഗ്ഗം:കേരളത്തിലെ സസ്യജാലം
തിരുവാഭരണം

ശബരിമല അയ്യപ്പന്റെ ആഭരണങ്ങളെയാണ് തിരുവാഭരണം എന്ന് വിളിക്കുന്നത്. സ്വർണ്ണത്താൽ നിർമ്മിക്കപ്പെട്ട ഇവ പന്തളരാജാവ് ശബരിമല ശാസ്താവിനു നൽകിയതാണെന്ന് വിശ്വസിക്കപ്പെടുന്നു. പന്തളം വലിയകോയിക്കൽ കൊട്ടാരത്തിൽ സൂക്ഷിക്കുന്ന ഇവ മകരവിളക്ക് ദിവസം ശബരിമലയിലെത്തിക്കുകയും അയ്യപ്പവിഗ്രഹത്തിൽ ചാർത്തുകയും ചെയ്യും. മൂന്നു പെട്ടിയിലാണ് തിരുവാഭരണം കൊണ്ടുപോകുന്നത്.
;പെട്ടി ഒന്ന്
*തിരുമുഖം
*പ്രഭാമണ്ഡലം
*വലിയ ചുരിക
*ചെറിയ ചുരിക
*ആന
*കടുവ
*വെള്ളി കെട്ടിയ വലംപിരി ശംഖ്
*ലക്ഷ്മി രൂപം
*പൂന്തട്ടം
*നവരത്നമോതിരം
*ശരപൊളി മാല
*വെളക്കു മാല
*മണി മാല
*എറുക്കും പൂമാല
*കഞ്ചമ്പരം

പൂർണ്ണ. പുഷ്കല
;പെട്ടി 2
*കലശത്തിനുള്ള തൈലക്കുടം
*പൂജാപാത്രങ്ങൾ

;പെട്ടി 3
*കൊടിപ്പെട്ടി
*നെറ്റിപ്പട്ടം
*ജീവത
*കൊടികൾ
*മെഴുവട്ടക്കുട

വർഗ്ഗം:ശബരിമലയിലെ ആചാരങ്ങൾ
പോൾ ഡ്യൂക്കാസ്

അധ്യാപകൻ, നിരൂപകൻ എന്നീ നിലകളിലും അറിയപ്പെടുന്നഫ്രഞ്ച് സംഗീത രചയിതാവായിരുന്നു **പോൾ ഡ്യൂക്കാസ്** .  പ്രചാരം നേടിയ ലാ അപ്രെന്റി സോഴ് സിയർ (ദ് സോഴ് സറേഴ് സ് അപ്രെന്റിസ്) എന്ന ഓർക്കസ് ട്രാസംഗീതത്തിന്റെ (1897) രചനയിലൂടെയാണ് ഡ്യുക്കാ പ്രശസ്തിയിലെത്തിയത്. 1865 ഒക്ടോബർ 1-ന് പാരിസിൽ ജനിച്ചു. 1882-89 കാലയളവിൽ പാരിസ് കൺസർവേറ്ററിയിൽ പഠനം നടത്തുകയും അക്കാലത്ത് സംഗീതരചനയ്ക്ക് പ്രിഡിറോം സമ്മാനം നേടുകയും ചെയ്തു.

## നടകസംഗീത രചയിതാവ്

1892-ൽ കൊർണീലിയറുടെ നാടകത്തിനുവേണ്ടി നടത്തിയ സംഗീതരചനയിലൂടെയാണ് ഡ്യൂക്കാ ശ്രദ്ധേയനായത്. 1896-ൽ സിംഫണി രചനയുമായി വീണ്ടും രംഗത്തു വന്നു. 1897-ൽ ഏറ്റവും മികച്ച രചനയായ സോഴ് സ്റേഴ് സ് അപ്രെന്റിസ് അവതരിപ്പിച്ചു. ഗെയ്ഥെയുടെ ഒരു ആഖ്യാനകാവ്യത്തെ ആസ്പദമാക്കിയാണ് ഈ രചന നിർവഹിച്ചിരിക്കുന്നത്.

## ഓപ്പറ രചയിതാവ്

ഡ്യുക്കായുടെ ഡൊണാറ്റാ, വേരിയേഷൻസ്, ഇന്റർല്യൂഡ് എന്നിവ 20-ആം നൂറ്റാണ്ടിലെ മികച്ച ഫ്രഞ്ച് പിയാനോ രചനകളിൽ ഉൾപ്പെടുന്നു. *ഏരിയൽ എറ്റ് ബാർബെ ബ്ലൂ* എന്ന പേരിൽ ഒരു ഓപ്പറയും ഡ്യുക്കാ രചിക്കുകയുണ്ടായി. ഫ്രഞ്ച് ലിറിക് തിയെറ്ററിലെ ഒരു മാസ്റ്റർപീസായി ഈ രചന കരുതപ്പെടുന്നു. 1912-ൽ രചിച്ച ലാപേരി എന്ന ബാലെയാണ് ശ്രദ്ധേയമായ മറ്റൊരു രചന. പൂർണതാവാദിയായിരുന്ന ഇദ്ദേഹം സ്വന്തം രചനകൾ പലതും ജീവിതാവസാനത്തിനു തൊട്ടു മുമ്പ് നശിപ്പിക്കുകയുണ്ടായി.

## സംഗീതാധ്യാപകൻ

ഒരു മികച്ച സംഗീതാധ്യാപകനായിരുന്ന ഡ്യുക്കാ ദീർഘകാലം പാരിസ് കൺസർവേറ്റിയിൽ *പ്രൊഫസർ ഒഫ് കോമ്പൊസിഷൻ* ആയിരുന്നു. പല പ്രസിദ്ധീകരണങ്ങളുടേയും സംഗീത നിരൂപകനായും സേവനമനുഷ്ഠിച്ചിട്ടുണ്ട്. സംഗീതരചനയുടെ മേന്മയിൽ നിഷ് കർഷത പാലിച്ചിരുന്ന ഡ്യുക്കാ പരിമിതമായ രചനകളേ നടത്തിയിരുന്നുള്ളൂ എങ്കിലും അവയിലൂടെ തന്റെ കലാവൈദഗ്ദ്ധ്യം പ്രകടിപ്പിക്കാനും കലാലോകത്തിന്റെ പ്രശംസ നേടിയെടുക്കാനും കഴിഞ്ഞിരുന്നു. 1935 മേയ് 17-ന് പാരിസിൽ അന്തരിച്ചു.

## പുറത്തേക്കുള്ള കണ്ണികൾ
*http://www.britannica.com/EBchecked/topic/173253/Paul-Dukas
*http://musiced.about.com/od/romanticperiod/p/pauldukas.htm 

## വീഡിയോ
*http://www.youtube.com/watch?v=98VVhvfadYw

വർഗ്ഗം:1865-ൽ ജനിച്ചവർ
വർഗ്ഗം: 1935-ൽ മരിച്ചവർ
വർഗ്ഗം:ഒക്ടോബർ 1-ന് ജനിച്ചവർ
വർഗ്ഗം:മേയ് 17-ന് മരിച്ചവർ

വർഗ്ഗം:സംഗീതജ്ഞർ
പന്തളം വലിയകോയിക്കൽ ക്ഷേത്രം

പന്തളം രാജവംശത്തിന്റെ കുടുംബക്ഷേത്രമാണ് പന്തളം വലിയകോയിക്കൽ ധർമ്മശാസ്താ ക്ഷേത്രം. ധർമ്മ ശാസ്താവ് അഥവാ അയ്യപ്പനാണ് പ്രധാന പ്രതിഷ്ഠ. പന്തളം കൊട്ടാരത്തിനു സമീപത്തു തന്നെയാണ് ക്ഷേത്രവും സ്ഥിതിചെയ്യുന്നത്. മകരവിളക്കിനായി തിരുവാഭരണ ഘോഷയാത്ര തൂടങ്ങുന്നത് പന്തളം വലിയകോയിക്കൽ ക്ഷേത്രത്തിൽ നിന്നാണ്. മണ്ഡലകാലത്ത് ഇവിടെ വളരെയധികം തീർത്ഥാടകർ വന്നെത്താറുണ്ട്. 

വർഗ്ഗം:പത്തനംതിട്ട ജില്ലയിലെ ക്ഷേത്രങ്ങൾ
ഫോക്സ്‌പ്രോ

വളരെ ജനപ്രീതിയാർജ്ജിച്ച ഒരു ഡേറ്റാബേസ് സംവിധാനവും പ്രോഗ്രാമിങ് ഭാഷയുമാണ് **ഫോക്സ്‌പ്രോ**. ഡീബേസിനനുരൂപമായി 1984-ൽ ഫോക്സ് സോഫ്റ്റ്‌വേർ ആണ് ഇത് തയ്യാറാക്കിയത്. **ഫോക്സ്ബേസ്** എന്നായിരുന്നു ആദ്യത്തെ പേര്. 1992 മാർച്ചിൽ  ഇതിന്റെ ഉടമസ്ഥാവകാശം മൈക്രോസോഫ്റ്റ് സ്വന്തമാക്കുകയും ഫോക്സ്‌പ്രോ 2.6 പതിപ്പിനു ശേഷം **വിഷ്വൽ ഫോക്സ്‌പ്രോ** എന്ന് പേരുമാറ്റുകയും ചെയ്തു. എംഎസ്ഡോസ്(MS-DOS), വിൻഡോസ്, മാക്കിന്റോഷ്(Macintosh), യുണിക്സ് എന്നിവയ്‌ക്കായി ആദ്യം ഫോക്‌സ് സോഫ്റ്റ്‌വെയറും പിന്നീട് മൈക്രോസോഫ്റ്റും പ്രസിദ്ധീകരിച്ച ഒബ്‌ജക്റ്റ് ഓറിയന്റഡ് പ്രോഗ്രാമിംഗ് ഭാഷ കൂടിയായിരുന്നു ഇത്. ഫോക്സ്പ്രോയുടെ അവസാനം പ്രസിദ്ധീകരിച്ച റിലീസ് 2.6 ആയിരുന്നു. വിഷ്വൽ ഫോക്സ്പ്രോ ലേബലിന് കീഴിൽ വികസനം തുടർന്നു, അത് 2007-ൽ നിർത്തലാക്കി.

ഡിബേസ് III (DBase III (Ashton-Tate)), ഡീബേസ് II എന്നിവയിൽ നിന്ന് ഉരുത്തിരിഞ്ഞതാണ് ഫോക്സ്പ്രോ(Fox Software, Perrysburg, Ohio)ഉണ്ടായത്. വെയ്ൻ റാറ്റ്‌ലിഫ് എഴുതിയ ഒരു ഡാറ്റാബേസ് പ്രോഗ്രാമിന്റെ ആദ്യ വാണിജ്യ പതിപ്പാണ് ഡിബേസ് II, സിപി/എം(CP/M)-ൽ പ്രവർത്തിക്കുന്ന വൾക്കൻ എന്നാണ് ഡിബേസ് II അറിയപ്പെടുന്നത്.

ഒന്നിലധികം  ഡിബിഎഫ് ഫയലുകൾ (പട്ടികകൾ) തമ്മിലുള്ള ഒന്നിലധികം ബന്ധങ്ങളെ അത് വിപുലമായി പിന്തുണച്ചതിനാൽ ഫോക്സ്പ്രോ ഒരു ഡിബിഎംഎസും(DBMS) ഒരു റിലേഷണൽ ഡാറ്റാബേസ് മാനേജ്മെന്റ് സിസ്റ്റവും (RDBMS) ആയിരുന്നു. എന്നിരുന്നാലും, ഇതിന് ട്രാസ്കഷണൽ പ്രോസസ്സിംഗ് ഇല്ലായിരുന്നു.

1992-ൽ ഫോക്‌സ് സോഫ്‌റ്റ്‌വെയർ പൂർണ്ണമായി ഏറ്റെടുത്തതിന് ശേഷം മൈക്രോസോഫ്റ്റ് ഫോക്‌സ്‌പ്രോയെ വിൽക്കുകയും പിന്തുണയ്‌ക്കുകയും ചെയ്‌തു. അക്കാലത്ത് ലോകമെമ്പാടുമുള്ള ഫോക്‌സ്‌പ്രോ ഉപയോക്താക്കളുടെയും പ്രോഗ്രാമർമാരുടെയും ഒരു സജീവ കമ്മ്യൂണിറ്റി ഉണ്ടായിരുന്നു. ഇന്റൽ ബൈനറി കോംപാറ്റിബിലിറ്റി സ്റ്റാൻഡേർഡ് (ibcs2) പിന്തുണാ ലൈബ്രറി ഉപയോഗിച്ച് ലിനക്സിലും ഫ്രീബിഎസ്ഡിയിലും യുണിക്സിനുള്ള (FPU26) FoxPro 2.6 വിജയകരമായി ഇൻസ്റ്റാൾ ചെയ്തിട്ടുണ്ട്.
## അവലംബം

വർഗ്ഗം:ഡേറ്റാബേസ് സോഫ്റ്റ്വെയറുകൾ
വർഗ്ഗം:പ്രോഗ്രാമിങ് ഭാഷകൾ
പന്തളം കൊട്ടാരം

200px|thumb|വലത്ത്‌|പന്തളം കൊട്ടാരം
പന്തളം രാജവംശത്തിന്റെ വാസസ്ഥലമാണ് **പന്തളം വലിയകോയിക്കൽ കൊട്ടാരം**. എം.സി. റോഡിൽ നിന്ന് കഷ്ടിച്ച് 250 മീറ്റർ മാറി അച്ചൻകോവിലാറിന്റെ കരയിലാണ് ഇത് സ്ഥിതി ചെയ്യുന്നത്. തിരുവാഭരണം സൂക്ഷിച്ചിരിക്കുന്ന കെട്ടിടവും തേവാരപ്പുരയും മറ്റും ഇതിനടുത്താണ്. നിരവധി എഴുത്തോലകളും മറ്റും ഇവിടെ ഉണ്ട്. . പഴയ കൊട്ടാരത്തിന്റെ ഭൂരിഭാഗവും കാലപ്പഴക്കത്താൽ നശിച്ചെങ്കിലും ചുരുങ്ങിയ ഭാഗങ്ങൾ ഇപ്പോഴും കാണാം.

വർഗ്ഗം:കേരളത്തിലെ കൊട്ടാരങ്ങൾ
വർഗ്ഗം:കൊട്ടാരങ്ങൾ
വർഗ്ഗം:നിർമ്മിതികൾ
വയനകം

കൊല്ലം ജില്ലയിലെ ഓച്ചിറ ഗ്രാമപഞ്ചായത്തിൽ ഉള്ള ഒരു സ്ഥലമാണ് **വയനകം**. ഓച്ചിറ റെയിൽവേ സ്റ്റേഷൻ ഇവിടെയാണ്

വർഗ്ഗം:കൊല്ലം ജില്ലയിലെ ഗ്രാമങ്ങൾ
തലക്കരം

തിരുവിതാംകൂർ രാജഭരണകാലത്ത് പ്രജകളിൽ നിന്ന് ഈടാക്കിയിരുന്ന ഒരു നികുതിയാണു **തലക്കരം**. പുരുഷൻമാരിൽനിന്ന് ഈടാക്കിയിരുന്ന നികുതിക്ക് തലക്കരമെന്നും, തിരുവിതാംകൂർ രാജ്യത്ത് സ്ത്രീകളിൽ നിന്നുള്ളതിന് **മുലക്കരം**ഒരു നായർ സ്ത്രീക്ക് ബ്രാഹ്മണനെ മുന്നിൽ കണ്ടാൽ മാറ് മറക്കുവാൻ അവകാശം ഉണ്ടായിരുന്നില്ല. 1865 ലെ ഒരു രാജകീയ വിളംബരത്തിലൂടെ മാത്രമാണ് തിരുവിതാംകൂറിലെ നായർ സ്ത്രീകൾക്ക് ഇഷ്ടമുള്ള വസ്ത്രം ധരിക്കാൻ അനുമതി ലഭിച്ചത്. എന്നാൽ ഈഴവർ മുതൽ താഴോട്ടുള്ള പിന്നോക്ക ജാതികളിൽ നിന്നാണ് ഇത്തരം കരങ്ങൾ ബലമായി പിരിച്ചിരുന്നത്. മുലകളുടെ വലിപ്പം അനുസരിച്ചോ, മാറ് മറയ്ക്കാൻ വേണ്ടിയുള്ള അവകാശത്തിനു നൽകേണ്ടിയിരുന്ന നികുതിയാണ് മുലക്കരം. രണ്ടു ചക്രമായിരുന്നു നികുതി എന്ന് 1937 -ൽ പ്രസിദ്ധീകരിച്ച ട്രാവൻകൂർ ട്രൈബ്സ് ആൻഡ് കാസ്റ്റ്സ് എന്ന ഗ്രന്ഥത്തിൽ എൽ.ആർ.കൃഷ്ണ അയ്യർ വ്യക്തമാക്കിയിരിക്കുന്നു.  

എന്നാണ് ഇത്തരം നികുതികളെക്കുറിച്ച് ശാമുവൽ മറ്റിയർ രേഖപ്പെടുത്തിയിട്ടുള്ളത്. തലക്കരത്തിനും മുലക്കരത്തിനും പുറമേ ഏണിക്കരം, വലക്കരം, വണ്ടിക്കരം,മഴുക്കരം, ആലക്കരം, ഏഴ, കോഴ, തപ്പ്, പിഴ, പുരുഷാന്തരം, ദത്തുകാഴ്ച, പൊന്നരിപ്പ്, അടിമപ്പണം തുടങ്ങി താഴ്ന്ന ജാതിക്കാരുടെ ശരീരത്തിനും അവയവങ്ങൾക്കും ഉപകരണങ്ങൾക്കും വരെ കരം ഈടാക്കിയിരുന്നു. 

പതിനാറിനും മുപ്പത്തിഅഞ്ചിനും ഇടയിലുള്ള അവർണ്ണർ ഈ കരം കൊടുക്കണമായിരുന്നു. ഇത്തരം നികുതികളെ പൊതുവിൽ തലവര എന്നാണ് പറഞ്ഞിരുന്നത്.  

.

## അവലംബം


വർഗ്ഗം:കേരളചരിത്രം
വർഗ്ഗം:കേരളത്തിലെ പുരാതന നികുതികൾ
വട്ടക്കുമ്പിൾ

താവട്ട, വട്ട, വെട്ടക്കുമ്പിൾ എന്നെല്ലാം അറിയപ്പെടുന്ന വട്ടക്കുമ്പിൾ പശ്ചിമഘട്ടത്തിലും മ്യാന്മറിലും കാണുന്ന 13 മീറ്ററോളം ഉയരം വയ്ക്കുന്ന ഒരു ചെറുവൃക്ഷമാണ്. തടിക്ക് തീരെ ബലം കുറവാണ്. വിത്തുവിതരണം പ്രധാനമായി നടക്കുന്നത് ജലത്തിലൂടെയാണ്.
 
## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* കാണുന്ന ഇടങ്ങൾ
* http://www.efloras.org/florataxon.aspx?flora_id=2&taxon_id=242331439
* http://asianplant.net/Euphorbiaceae/Mallotus_tetracoccus.htm
* http://www.virboga.de/Mallotus_tetracoccus.htm

വർഗ്ഗം:വൃക്ഷങ്ങൾ
വർഗ്ഗം:കേരളത്തിലെ സസ്യജാലം
ഐസോനിയാസിഡ്

ക്ഷയരോഗത്തിന് നിലവിലുള്ള മരുന്നുകളിൽ ഒന്നാണ് **ഐസോനിയാസിഡ്**. ക്ഷയത്തിന് ഇത് റിഫാംപിസിൻ, പൈറാസിനമൈഡ്, സ്ട്രെപ്റ്റോമൈസിൻ അല്ലെങ്കിൽ എത്താംബ്യൂട്ടോൾ എന്നിവയ്ക്കൊപ്പം ഉപയോഗിക്കുന്നു.
## അവലംബം

## ബാഹ്യ ലിങ്കുകൾ
*Core Curriculum on Tuberculosis (2000) Division of Tuberculosis Elimination, Centers for Disease Control and Prevention
::See Chapter 6, Treatment of LTBI Regimens – Isoniazid::See Chapter 7 – Treatment of TB Disease Monitoring – Adverse Reactions to First-line TB Drugs – Isoniazid::See Table 5 First-Line Anti-TB Medications
*Isoniazid Overdose: Recognition and Management  American Family Physician 1998 Feb 15

വർഗ്ഗം:ആന്റിബയോട്ടിക്കുകൾ
വർഗ്ഗം:ക്ഷയം
വരച്ചി

വാകയുടെ വർഗ്ഗത്തിൽപ്പെട്ട ഒരു ഇലപൊഴിക്കും മരമാണ് **വരച്ചി**. കേരളത്തിലെ ഇലപൊഴിയും വനങ്ങളിലും അർദ്ധഹരിതവനങ്ങളിലും കാണുന്നു. . നേരിയ സുഗന്ധമുള്ള് ഇളംമഞ്ഞപ്പൂക്കൾ. വളരെക്കാലം സൂക്ഷിച്ചുവയ്ക്കാവുന്ന നല്ല ജീവനക്ഷമതയുള്ള വിത്തുകളാണ്. ഇലകൾ ചായയിൽ മായം ചേർക്കാനായി ഉപയോഗിക്കുന്നു. വളരെ നല്ല കാലിത്തീറ്റയാണ് ഇലകൾ. ഇരുണ്ട നിറമുള്ള തടി ഫർണിച്ചർ ഉണ്ടാക്കാൻ ഉപയോഗിക്കുന്നു. കാടു തെളിക്കപ്പെട്ട സ്ഥലത്ത് ആദ്യമേ വളർത്താൻ പറ്റിയ നല്ലൊരു മരമാണിത്. വിത്തിന് വിഷമുണ്ടെന്ന് കരുതുന്നു. പലവിധ ഔഷധങ്ങളും ഇതിൽ നിന്നും വേർതിരിച്ചിട്ടുണ്ട്.

## അവലംബം

## പുറത്തേക്കുള്ള കണ്ണികൾ
* http://www.flowersofindia.net/catalog/slides/Krishna%20Siris.html ചിത്രങ്ങൾ
* http://eol.org/pages/643266/overview
* [പ്http://www.indiamart.com/sarika-exports/herbal-powders.html ] ഔഷധഗുണം
* http://www.abcic.org/index.php?option=com_sobipro&pid=2861&sid=3039:Albizia-amara&Itemid=103 മറ്റു ഗുണങ്ങൾ
* http://phcogj.com/105530pj20112513 

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:ആഫ്രിക്കയിലെ വൃക്ഷങ്ങൾ
ഫിലിംഫെയർ പുരസ്കാരം

ഹിന്ദി ചലച്ചിത്ര രംഗത്ത് മികച്ച വ്യക്തികൾക്ക് ദി ടൈംസ് ഗ്രൂപ്പ് വർഷംതോറും നൽകിവരുന്ന പുരസ്കാരമാണ് **ഫിലിംഫെയർ പുരസ്കാരം**. 1954 ൽ തുടങ്ങിവെച്ച ഈ പുരസ്കാരം ഹിന്ദി ചലച്ചിത്ര രംഗത്ത് പഴയതും പ്രമുഖമായതുമായ പുരസ്കാര ചടങ്ങാണ്.

ദക്ഷിണേന്ത്യൻ ചലച്ചിത്ര രംഗത്തെ മികച്ച വ്യക്തികൾക്കുള്ള പുരസ്‌കാരങ്ങൾ ഫിലിംഫെയർ പുരസ്‌കാരം സൗത്ത് എന്ന പേരിൽ നൽകിവരുന്നു.

## അവലംബം


## പുറത്തേക്കുള്ള കണ്ണികൾ
* ഔദ്യോഗിക വെബ്സൈറ്റ്

വർഗ്ഗം:ഫിലിംഫെയർ പുരസ്കാരം
ഷി ജിൻപിങ്

2012 മുതൽ ചൈനയുടെ പ്രസിഡന്റും ചൈനീസ് കമ്മ്യൂണിസ്റ്റ് പാർട്ടിയുടെ ജനറൽ സെക്രട്ടറിയും കേന്ദ്ര സൈനിക കമ്മീഷൻ മേധാവിയുമാണ് **ഷി ജിൻപിൻങ് (Xí Jìnpíng)** (ജനനം: 1953 ജൂൺ 15). 2013 മാർച്ചിലാണ് നാഷണൽ പീപ്പിൾസ് കോൺഗ്രസ് ആദ്ദേഹത്തെ തിരഞ്ഞെടുത്തത്.  ചൈനീസ് കമ്മ്യൂണിസ്റ്റ് പാർട്ടിയുടെ ജനറൽ സെക്രട്ടറിയും കേന്ദ്ര സൈനിക കമ്മീഷൻ മേധാവിയുമായിരുന്നു. 
  
ചൈനീസ് കമ്മ്യൂണിസ്റ്റ് പാർട്ടിയുടെ കേന്ദ്രസെക്രട്ടറിയേറ്റിലെ മുതിർന്ന അംഗമായും സൈനിക കമ്മീഷന്റെ വൈസ് ചെയർമാനായും സേവനമനുഷ്ഠിച്ചുവരുമ്പോഴാണ് അദ്ദേഹത്തെ പാർട്ടി ജനറൽ സെക്രട്ടറി സ്ഥാനത്തേക്ക് തെരഞ്ഞെടുക്കുന്നത്. മുൻ ഉപപ്രധാനമന്ത്രി ഷീ ഷോങ്ഷുനിന്റെ മകനായ ഷീ ജിൻപിങ്  എൻജിനിയറിങ്ങ് ബിരുദധാരിയാണ്.
## അവലംബം


വർഗ്ഗം:ചൈനയുടെ പ്രസിഡണ്ടുമാർ
വർഗ്ഗം:കമ്യൂണിസ്റ്റ് നേതാക്കൾ
വർഗ്ഗം:ജൂൺ 15-ന് ജനിച്ചവർ
വർഗ്ഗം:1953-ൽ ജനിച്ചവർ
മെസ്സിയർ 12

സർപ്പധരൻ രാശിയിലെ ഒരു ഗോളീയ താരവ്യൂഹമാണ് **മെസ്സിയർ 12** (**M12**) അഥവാ **NGC 6218**. 1764 മേയ് 30-ന് ചാൾസ് മെസ്സിയറാണ് ഈ താരവ്യൂഹത്തെ കണ്ടെത്തിയത്. നക്ഷത്രങ്ങളൊന്നുമില്ലാത്ത ഒരു നീഹാരികയാണ് ഇതെന്ന് കരുതിയ അദ്ദേഹം തന്റെ പട്ടികയിൽ ഇതിനെ പന്ത്രണ്ടാം അംഗമായി ചേർത്തു.

## നിരീക്ഷണം
മെസ്സിയർ 10ൽ നിന്ന് 3 ഡിഗ്രിയും ലാംബ്ഡ ഒഫ്യൂക്കൈ നക്ഷത്രത്തിൽ നിന്ന് 5.6 ഡിഗ്രിയും കോണീയ അകലത്തിലായാണ് M12 സ്ഥിതിചെയ്യുന്നത്. തെളിഞ്ഞ ആകാശത്ത് ബൈനോക്കുലറുകൾ ഉപയോഗിച്ചാൽ തീരെ പ്രകാശം കുറഞ്ഞ ഒരു വസ്തുവായി ഇതിനെ കാണാനാകും.  എങ്കിലും അപ്പെർച്വർ ഉള്ള ദൂരദർശിനി ഉപയോഗിച്ചാലേ താരവ്യൂഹത്തിലെ നക്ഷത്രങ്ങളെ വേർതിരിച്ചു കാണാനാകൂ.  അപ്പെർച്വർ ഉള്ള ദൂരദർശിനിയിലൂടെ വീക്ഷിക്കുമ്പോൾ 3 ആർക്‌മിനിറ്റ് വ്യാസമുള്ള കാമ്പും അതിനുചുറ്റും നക്ഷത്രങ്ങളുടെ 10 ആർക്‌മിനിറ്റ് പ്രഭാവലയവും കാണാനാകും.

## സവിശേഷതകൾ
ഭൂമിയിൽ നിന്ന് M12 ലേക്കുള്ള ദുരം 15700 പ്രകാശവർഷമാണ്. 75 പ്രകാശവർഷമാണ് താരവ്യൂഹത്തിന്റെ വ്യാസം, ഇതിലെ ഏറ്റവും പ്രഭയേറിയ നക്ഷത്രങ്ങളുടെ ദൃശ്യകാന്തിമാനം 12 ആണ്. ഷാപ്‌ലി-സോയർ റേറ്റിങ് IX ഉള്ള ഈ താരവ്യൂഹത്തിന് നക്ഷത്രസാന്ദ്രത കുറവാണ്. ഇക്കാരണത്താൽ M12 ഒരു തുറന്ന താരവ്യൂഹമാണെന്ന് ഒരുകാലത്ത് കരുതപ്പെട്ടിരുന്നു.

M12 ൽ ഇതുവരെ 13 ചരനക്ഷത്രങ്ങൾ നിരീക്ഷിക്കപ്പെട്ടിട്ടുണ്ട്. 2006-ൽ നടന്ന ഒരു പഠനം ഈ താരവ്യൂഹത്തിൽ പിണ്ഡം കുറഞ്ഞ നക്ഷത്രങ്ങളുടെ എണ്ണം അസാധാരണമാംവിധം കുറവാണെന്ന് കണ്ടെത്തി. ഇത്തരം നക്ഷത്രങ്ങൾ ആകാശഗംഗയുടെ ഗുരുത്വാകർഷണം മൂലം താരവ്യൂഹത്തിൽ നിന്ന് നഷ്ടപ്പെട്ടതാകാമെന്നായിരുന്നു അനുമാനം.

300px|ലഘുചിത്രം|നടുവിൽ|M12 ന്റെ സ്ഥാനം

## അവലംബം

വർഗ്ഗം:സർപ്പധരൻ (നക്ഷത്രരാശി)
വർഗ്ഗം:ഗോളീയ താരവ്യൂഹങ്ങൾ
വർഗ്ഗം:മെസ്സിയർ വസ്തുക്കൾ
വ്യാപാരം

വലത്ത്‌|ലഘുചിത്രം|Gdańsk

പണം പ്രതിഫലമാക്കിക്കൊണ്ട് സാധനങ്ങളോ സേവനങ്ങളോ കൈമാറ്റം ചെയ്യപ്പെടുന്ന പ്രക്രീയയാണ് **വ്യാപാരം** എന്നതുകൊണ്ട്‌ അർത്ഥമാക്കുന്നത്. ഉത്പാദകരിൽ നിന്നും ഉപഭോക്താക്കളിലേക്ക് സാധനങ്ങളോ സേവനങ്ങളോ എത്തിച്ചേരുന്നതുവരെയുള്ള ആകെ പ്രവർത്തനങ്ങളാണ് വ്യാപാരത്തിൽ ഉൾപ്പെടുന്നത്. ഇങ്ങനെ സാധനങ്ങളോ സേവനങ്ങളോ കൈമാറ്റം ചെയ്യപ്പെടുന്നതിന് സഹായകമായ സംവിധാനമോ സ്ഥലമോ വിപണി എന്നറിയപ്പെടുന്നു. ബാർട്ടർ സമ്പ്രദായം ആണ് വ്യാപാരത്തിൻറെ ആദ്യ രൂപം. ബാർട്ടർ സമ്പ്രദായത്തിൽ സാധനങ്ങൾക്ക് പകരം സാധനങ്ങളാണ് വിനിമയം ചെയ്തിരുന്നത്. എന്നാൽ ഈ സംവിധാനത്തിൽ സാധനങ്ങളുടെ യഥാർത്ഥ മൂല്യം കണക്കാക്കാൻ പറ്റില്ലായിരിന്നു. പണത്തിൻറെ ആവിർഭാവം ബാർട്ടർ സമ്പ്രദായത്തിൻറെ ഈ ന്യൂനതയ്ക്കൊരു പരിഹാരമായി. അങ്ങനെയാണ് വ്യാപാരത്തിന് തുടക്കമായത്. വ്യാപാരം രണ്ട് വ്യക്തികൾ തമ്മിലോ രണ്ടിലധികം വ്യക്തികൾ തമ്മിലോ ആകാം. 
## വിവിധതരം വ്യാപാരങ്ങൾ
### മൊത്ത വ്യാപാരം
ഉത്പാദകരിൽ നിന്നും ചില്ലറ വ്യാപാരികളിലേക്ക് സേവനങ്ങളോ എത്തിച്ചേരുന്നതിനിടയിൽ പ്രവർത്തിക്കുന്നതാണ് മൊത്ത വ്യാപാരം (Wholesale). ഈ പ്രവർത്തനങ്ങളിൽ ഏർപ്പെടുന്നവരെ മൊത്ത വ്യാപാരികൾ എന്നു പറയുന്നു. മൊത്ത വ്യാപാരികൾ ഉപഭോക്താക്കളുമായി നേരിട്ട് ബന്ധപ്പെടുന്നില്ല.

### ചില്ലറ വ്യാപാരം
സാധനങ്ങളോ സേവനങ്ങളോ അതിൻറെ അന്തിമ ഉപഭോക്താക്കളിലേക്ക് എത്തിച്ചുകൊടുക്കുന്ന വ്യാപാരമാണ് ചില്ലറ വ്യാപാരം (Retail). ഇങ്ങനെ ചെയ്യുന്നവർ ചില്ലറ വ്യാപാരികൾ എന്നറിയപ്പെടുന്നു. 
### ആഭ്യന്തര വ്യാപാരം
ഏതെങ്കിലും ഒരു പ്രത്യേക  രാജ്യത്തിനകത്ത് മാത്രമുള്ള വ്യാപാരമാണ് ആഭ്യന്തര വ്യാപാരം (Inernal trade). ആ രാജ്യത്തിനകത്ത് നിലനിൽക്കുന്ന നിയമങ്ങൾ ആണ് അത്തരം വ്യാപാരങ്ങളെ നിയന്ത്രിക്കുന്നത്‌. 
### വിദേശ വ്യാപാരം
ഒരു രാജ്യത്തിനകത്തുനിന്നും മറ്റുരാജ്യങ്ങളിലേക്ക് വ്യാപാരം നടത്തുന്നതിനെ വിദേശ വ്യാപാരം എന്നു പറയുന്നു (Foreign trade) രാജ്യങ്ങൾ തമ്മിലുള്ള വ്യാപാര കരാറുകളാണ് ഇത് സാധ്യമാക്കുന്നത്.

### അന്താരാഷ്‌ട്ര വ്യാപാരം
ഒന്നിലധികം രാജ്യങ്ങളിൽ വിപണികണ്ടെത്തി നടക്കുന്ന വ്യാപാരങ്ങളാണ് അന്താരാഷ്‌ട്ര വ്യാപാരം(International trade). അന്താരാഷ്‌ട്ര വാണിജ്യ കാരാറുകളും നിയമങ്ങളുമാണ് ഇത്തരം വ്യാപാരങ്ങളെ നിയന്ത്രിക്കുന്നത്‌.
### സ്വതന്ത്ര വ്യാപാരം
ആഗോളവത്ക്കരണത്തിൻറെ ഫലമായി ഉടലെടുത്ത ഒരു സംവിധാനമാണ് സ്വതന്ത്ര വ്യാപാരം. കർശനമായ നിയന്ത്രണങ്ങളോ നികുതിവ്യവസ്ഥയോ ഇല്ലാത്ത സംവിധാനമാണിത്.
### ഓൺലൈൻ വ്യാപാരം
ഇന്റെർനെറ്റിൻറെ അനന്തമായ സാധ്യതകൾ പ്രയോജനപ്പെടുത്തി ഉടലെടുത്ത വ്യാപാരമാണിത്. ഇടനിലക്കാരില്ലാതെ ഉത്പാദകരിൽ നിന്നും നേരിട്ട് ഉത്പന്നങ്ങൾ ഉപഭോക്താക്കളിലേക്ക് എത്തുന്നത് വഴി ഉപഭോക്താക്കൾക്ക് വിലക്കുറവിൻറെ നേട്ടം ലഭിക്കുന്നു.
## പുറത്തേക്കുള്ള കണ്ണികൾ
## അവലംബം

വർഗ്ഗം:വാണിജ്യം
വരിമരം

Chloroxylon എന്ന ജീനസിലെ ഏക അംഗമാണ് തെക്കേ ഇന്ത്യയിലെയും ശ്രീലങ്കയിലെയും തദ്ദേശവൃക്ഷമായ **വരിമരം**. . Ceylon Satinwood എന്നറിയപ്പെടുന്ന വരിമരം 15-20 മീറ്റർ ഉയരം വയ്ക്കുന്ന ഒരു ഇലപൊഴിയും മരമാണ്. ഛത്തീസ്‌ഗഡിൽ ഇതിന്റെ ഉണക്കിപ്പൊടിച്ച ഇല മുറിവുണങ്ങാൻ ഉപയോഗിക്കുന്നു. തിളങ്ങുന്ന മഞ്ഞ്നിറത്തിലുള്ള കടുപ്പമുള്ള തടിയാണിതിന്റേത്. വരിമരത്തിന്റെ പോടുകളിൽ Trigona sp. യും Apis cerana ഇനത്തിലും പെട്ട തേനീച്ചകൾ കൂടുകൂട്ടാറുണ്ട്. ഇതിന്റെ തടി ചിതൽ ആക്രമിക്കില്ല. നാട്ടുമയൂരി ശലഭ-ലാർവകളുടെ ഭക്ഷണസസ്യമാണ് ഇത്.

## അവലംബം

## പുറത്തേക്കുള്ള കണ്ണികൾ
* http://www.iucnredlist.org/details/33260/0

വർഗ്ഗം:വൃക്ഷങ്ങൾ
വർഗ്ഗം:വംശനാശം നേരിടുന്ന വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
വർഗ്ഗം:ക്ലോറോസൈലൺ
വർഗ്ഗം:കേരളത്തിലെ സസ്യജാലം
വർഗ്ഗം:കേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങൾ
കെ.സി. പന്ത്

കേന്ദ്രമന്ത്രിയും ആസൂത്രണക്കമ്മീഷൻ ഉപാധ്യക്ഷനുമായിരുന്നു **കൃഷ്ണ ചന്ദ്ര പന്ത്** എന്ന **കെ.സി. പന്ത്** (1931 - 14 നവംബർ 2012).1962 മുതൽ 26 വർഷത്തോളം ലോക്‌സഭാ-രാജ്യസഭാ അംഗമായിരുന്ന പന്ത് വിവിധ കോൺഗ്രസ് മന്ത്രിസഭകളിൽ പ്രതിരോധം, ആഭ്യന്തരം, ഉരുക്ക്-ഘന വ്യവസായം, ആണവോർജം തുടങ്ങിയ വകുപ്പുകൾ കൈകാര്യം ചെയ്തിട്ടുണ്ട്.  സ്വാതന്ത്ര്യസമരസേനാനിയും ഉത്തർപ്രദേശിലെ ആദ്യത്തെ മുഖ്യമന്ത്രിയുമായിരുന്ന ഗോവിന്ദ് വല്ലഭ് പന്തിന്റെ മകനാണ് ഇദ്ദേഹം.

## ജീവിതരേഖ
1931-ൽ നൈനിറ്റാളിനടുത്ത് ബൊവാളിയിൽ ജനനം.  ലഖ്‌നൗ സർവകലാശാലയിൽനിന്ന് സ്വർണമെഡലോടെ ബിരുദാനന്തരബിരുദം നേടി. പശ്ചിമ ജർമനിയിൽ നിന്ന് ബിരുദാനന്തരബിരുദം കരസ്ഥമാക്കിയിട്ടുണ്ട്.   ഉദൈപുർ, ആന്ധ്ര സർവകലാശാലകൾ ഓണററി ഡോക്ടറേറ്റ് നൽകി ആദരിച്ചു.1962-ൽ ആണ് കോൺഗ്രസ് ടിക്കറ്റിൽ ആദ്യമായി ലോക്‌സഭയിൽ എത്തിയത്. 1967, 1971 വർഷങ്ങളിലെ ലോക്‌സഭാ തെരഞ്ഞെടുപ്പുകളിലും വിജയിച്ചു. 1977-ലെ  തെരഞ്ഞെടുപ്പിൽ പരാജയപ്പെട്ടു.1978-ൽ രാജ്യസഭാംഗമായി തെരഞ്ഞെടുക്കപ്പെട്ടു. പത്താം ധനകാര്യകമ്മീഷൻ ചെയർമാനായി പ്രവർത്തിച്ചു. 1989-ൽ വീണ്ടും ലോക്‌സഭയിലെത്തി. 1987-89 കാലഘട്ടത്തിൽ രാജീവ് ഗാന്ധി മന്ത്രിസഭയിലാണ് ഇദ്ദേഹം പ്രതിരോധ മന്ത്രിയായത്. പന്ത് പ്രതിരോധ മന്ത്രിയായിരിക്കെയാണ് ഐ.എൻ.എസ് വിരാട്, റഷ്യൻ നിർമിത മിഗ്-29 പോർ വിമാനങ്ങൾ എന്നിവ വാങ്ങിയത്. ദാമനിൽ ആദ്യ കോസ്റ്റ് ഗാർഡ് എയർസ്റ്റേഷൻ സ്ഥാപിക്കാൻ മുൻകൈ എടുത്തതും കെ.സി. പന്താണ്.  ശ്രീലങ്കയിലേക്ക് ഇന്ത്യൻ സമാധാന സേനയെ അയച്ചതും മാലിദ്വീപിൽ പട്ടാള അട്ടിമറി തടയാൻ സേനയെ അയച്ചതും ഇക്കാലത്താണ്. പന്ത് പ്രതിരോധമന്ത്രിയായിരുന്ന കാലത്താണ് ബോഫോഴ്‌സ് ഇടപാടിൽ രാജീവ്ഗാന്ധിയെ കുറ്റപ്പെടുത്തി സി.എ.ജി.റിപ്പോർട്ട് പുറത്തുവന്നത്. 1998-ൽ കോൺഗ്രസ്‌ വിട്ട് ബി.ജെ.പിയിൽ ചേർന്ന പന്ത്  എൻ.ഡി.എ. ഭരണകാലത്ത്  ആസൂത്രണക്കമ്മീഷൻ ഉപാധ്യക്ഷനായിരുന്നു.

മുൻ എം.പി. ഇള പന്താണ് ഭാര്യ. രണ്ട് ആൺമക്കളുണ്ട്.

## വിവാദം
ബോഫോഴ്‌സ് ഇടപാട് സംബന്ധിച്ച സി.എ.ജി.റിപ്പോർട്ട് പാർലമെന്റിൽ വെച്ചപ്പോൾ രാജീവ്ഗാന്ധി മന്ത്രിസഭയിൽ പ്രതിരോധമന്ത്രിയായിരുന്നു പന്ത്
## അവലംബം

## പുറം കണ്ണികൾ
*  Interview with K.C. Pant
*  Detailed Portfolio 

വർഗ്ഗം:ഇന്ത്യയുടെ പ്രതിരോധമന്ത്രിമാർ
വർഗ്ഗം:ഉത്തർപ്രദേശിൽ നിന്നും രാജ്യസഭയിൽ അംഗമായവർ
വർഗ്ഗം:മൂന്നാം ലോക്‌സഭയിലെ അംഗങ്ങൾ
വർഗ്ഗം:നാലാം ലോക്‌സഭയിലെ അംഗങ്ങൾ
വർഗ്ഗം:അഞ്ചാം ലോക്‌സഭയിലെ അംഗങ്ങൾ
വർഗ്ഗം:എട്ടാം ലോക്‌സഭയിലെ അംഗങ്ങൾ
വർഗ്ഗം:1931-ൽ ജനിച്ചവർ
വർഗ്ഗം:ഉത്തരാഖണ്ഡിൽ നിന്നുള്ള ലോകസഭാംഗങ്ങൾ
കോൺവാലിസ് പ്രഭു

ഒരു ബ്രിട്ടിഷ് സൈന്യാധിപനും കൊളോനിയൽ ഭരണകർത്താവുമായിരുന്നു **കോൺവാലിസ് പ്രഭു** എന്നറിയപ്പെടുന്ന **ചാൾസ് കോൺവാലിസ്**. അമേരിക്കൻ സ്വാതന്ത്ര്യസമരകാലത്തെ ബ്രീട്ടീഷ് സെനികനിരയിലെ മൂതിർന്ന  സൈന്യാധിപനായിരുന്നു ഇദ്ദേഹം. ഇതിനുപുറമേ ഐർലൻഡിലും ഇന്ത്യയിലും ബ്രിട്ടീഷ് അധീനപ്രദേശങ്ങളുടെ ഭരണകർത്താവും സൈന്യാധിപനും ആയിരുന്നു. തന്റെ ഭരണകാലത്ത് ഇരുദേശങ്ങളിലും നിർണ്ണായകനടപടികൾ കൈക്കൊണ്ട് പേരെടുക്കുകയും ചെയ്തു. ഐർലൻഡിൽ നടപ്പാക്കിയ യൂണിയൻ നിയമം ഇന്ത്യയിലെ കോൺവാലിസ് നിയമം എന്നിവ ഉദാഹരണങ്ങളാണ്.

1786 മുതൽ 1793 വരെയും പിന്നീട് 1805-ലുമായി രണ്ടുതവണ കോൺവാലിസ്, ഇന്ത്യയിൽ ഗവർണർ ജനറൽ ആയിരുന്നിട്ടുണ്ട്. നികുതിപിരിവ്, കോടതികൾ എന്നിവക്ക് പുതിയ  മാനദണ്ഡങ്ങൾ ഏർപ്പെടുത്തി, വാണിജ്യത്തിൽ അധിഷ്ഠിതമായ ഈസ്റ്റ് ഇന്ത്യ കമ്പനിയെ ഒരു ഭരണസ്ഥാപനമാക്കി മാറ്റുന്നതിനുള്ള നടപടികൾ ആരംഭിച്ചത് ഇദ്ദേഹമാണ്.ഇന്ത്യൻ *സിവിൽ സർവീസിന്റെ പിതാവ്*  എന്നറിയപ്പെടുന്നത് ഇദ്ദേഹമാണ്. ഇന്ത്യയിൽ ആദ്യമായി ശാശ്വത ഭൂനികുതി വ്യവസ്ഥ നടപ്പിലാക്കി.

വെല്ലസ്ലി പ്രഭുവിനെ ഗവർണർ ജനറൽ സ്ഥാനത്തുനിന്ന് പിൻവലിച്ച് അദ്ദേഹത്തിന്റെ നയങ്ങളെ തിരുത്തുന്നതിനാണ് കോൺവാലിസിനെ രണ്ടാം തവണ ഗവർണർ ജനറലായി ഇന്ത്യയിലേക്ക് ഈസ്റ്റ് ഇന്ത്യ കമ്പനി 1805-ൽ അയച്ചത്. എന്നാൽ ഇന്ത്യയിലെത്തി അധികകാലം ആവുന്നതിനുമുമ്പേ കോൺവാലിസ് രോഗബാധിതനാകുകയും മരണമടയുകയും ചെയ്തു.
## അവലംബം

വർഗ്ഗം:ബ്രിട്ടീഷ് ഇന്ത്യയിലെ ഗവർണർ ജനറൽമാർ
ബാൽ ഠാക്കറെ

ഒരു ഇന്ത്യൻ രാഷ്ട്രീയ പ്രവർത്തകനും ശിവസേന എന്ന ഹിന്ദു രാഷ്ട്രീയ പാർട്ടിയുടെ സ്ഥാപകനും പ്രമുഖ നേതാവുമായിരുന്നു **ബാൽ ഠാക്കറെ** എന്ന് പൊതുവിലറിയപ്പെടുന്ന **ബാലസഹബ് കേശവ് ഠാക്കറെ** (ജീവിതകാലം: 23 ജനുവരി 1926- 17 നവംബർ 2012)
ഹിന്ദു ഹൃദയ സാമ്രാട്ട് എന്ന പേരിൽ ഇദ്ദേഹം അറിയപ്പെടുന്നു.

## ജീവിതരേഖ
സാമൂഹ്യ പരിഷ്‌കർത്താവായിരുന്ന കേശവ് താക്കറെയുടെ മകനായി 1926ൽ ജനിച്ച ബാൽ താക്കറെ, ഫ്രീ പ്രസ് ജേർണലിൽ കാർട്ടൂണിസ്റ്റായാണ് തൻറെ ഔദ്യോഗിക ജീവിതം ആരംഭിച്ചത്. ഫ്രീ പ്രസ് ജേർണലിലും ടൈംസ് ഒഫ് ഇന്ത്യയിലും പ്രത്യക്ഷപ്പെട്ട അദ്ദേഹത്തിൻറെ കാർട്ടൂണുകൾ ജനപ്രിയമായി. 1960 ൽ സഹോദരനൊപ്പം ചേർന്നു മാർമിക് എന്ന കാർട്ടൂൺ വാരിക ആരംഭിച്ചു. താക്കറെയുടെ രാഷ്ട്രീയ പ്രവേശനത്തിനുള്ള ചവിട്ടുപടിയായിരുന്നു മാർമിക്. പിന്നീട് മറാത്തി ഭാഷാപത്രം 'സാമ്‌ന'യും ഹിന്ദി പത്രം 'ദോഫർ കാ സാമ്‌ന'യും തുടങ്ങി. 

ഉദരരോഗവും ശ്വാസകോശ രോഗവും മൂലം 2012 നവംബർ 17 ന് ബാൽ ഠാക്കറെ അന്തരിച്ചു.
## ശിവസേന
മറാത്ത പ്രാദേശികവാദം ആളിക്കത്തിച്ചാണ് ശിവസേനയെ പടുത്തുയർത്തപ്പെട്ടത്. നാട്ടുകാരായ മറാത്തികളുടെ താത്പര്യം സംരക്ഷിക്കാൻ 1966 ജൂൺ 19 നു ശിവസേന എന്ന സംഘടനയ്ക്കു താക്കറെ രൂപം നൽകി. ദസ്‌റ ആഘോഷത്തിനിടെ മധ്യമുംബൈയിലെ ശിവാജി പാർക്കിൽ വമ്പൻ റാലിയെ അഭിസംബോധന ചെയ്തായിരുന്നു പുതിയ പാർട്ടിയുടെ പ്രഖ്യാപനം. മഹരാഷ്ട്ര മറാത്തികൾക്ക് എന്നു പ്രഖ്യാപിച്ച താക്കറെ, കുടിയേറ്റക്കാരായ ദക്ഷിണേന്ത്യക്കാർക്കെതിരേ ശബ്ദമുയർത്തി. മണ്ണിൻറെ മക്കൾ വാദത്തിൻറെ പേരിൽ മുംബൈ പലപ്പോഴും കലാപകലുഷിതമായി. 1989 ൽ സാമ്ന എന്ന പാർട്ടി പത്രം ആരംഭിച്ചു. മുംബൈയിലുള്ള ഗുജറാത്തികളെയും ദക്ഷിണേന്ത്യക്കാരെയും ആക്രമിക്കുകയെന്നതായിരുന്നു ശിവസേനയുടെ തുടക്കംമുതലുള്ള രാഷ്ട്രീയ അജണ്ട.
## വിവാദങ്ങൾ
മുംബൈ ആക്രമണത്തിൻറെ പേരിൽ പാക് ക്രിക്കറ്റ് താരങ്ങളെ ഇന്ത്യയിൽ പ്രവേശിപ്പിക്കില്ലെന്ന നിലപാട് സ്വീകരിച്ചത് വിവാദത്തിനിടയാക്കിയിരുന്നു. ശിവസേനയിലൂടെ പ്രാദേശിക വാദവും ഹിന്ദുത്വവും ഉയർത്തിപ്പിടിച്ച താക്കറെയുടെ നിലപാടുകൾ ഇസ്ലാം മതവിശ്വാസികളടക്കമുള്ള ന്യൂനപക്ഷങ്ങൾക്ക് വിരുദ്ധമായിരുന്നു. ഹിന്ദുത്വനയങ്ങൾ പിന്തുടരുന്ന ബി.ജെ.പിയുമായി കൂട്ടുകൂടി 1995ൽ മഹാരാഷ്ട്രയിൽ അധികാരത്തിലേറി. 1999 മുതൽ 2005 വരെ തിരഞ്ഞെടുപ്പിൽ മത്സരിക്കുന്നതിനും വോട്ടുചെയ്യുന്നതിനും തിരഞ്ഞെടുപ്പ് കമ്മീഷൻ താക്കറെയെ വിലക്കിയിരുന്നു.
## കുറിപ്പുകൾ
* 
## അവലംബം

## ഇതും കാണുക
മലയാളം വാരിക,2012 നവംബർ 30 

വർഗ്ഗം:1926-ൽ ജനിച്ചവർ
വർഗ്ഗം: 2012-ൽ മരിച്ചവർ
വർഗ്ഗം:ജനുവരി 23-ന് ജനിച്ചവർ
വർഗ്ഗം:നവംബർ 17-ന് മരിച്ചവർ
വർഗ്ഗം:ശിവസേനാ നേതാക്കൾ
ക്വാണ്ടം ഓഫ് സൊളേസ്

ഇയോൺ പ്രൊഡക്ഷൻസിന്റെ ജെയിംസ് ബോണ്ട് ചലച്ചിത്ര പരമ്പരയിലെ 22ആം ചലച്ചിത്രമാണ് **ക്വാണ്ടം ഓഫ് സൊളേസ്**. 2008ൽ പുറത്തിറങ്ങിയ ഈ ചലച്ചിത്രം 2006ൽ പുറത്തിറങ്ങിയ കാസിനോ റൊയാലേ എന്ന ചലച്ചിത്രത്തിന്റെ പിന്തുടർച്ചയായിരുന്നു. കാസിനോ റൊയാലേയിൽ ജെയിംസ് ബോണ്ടായി അരങ്ങേറ്റം കുറിച്ച ഡാനിയൽ ക്രൈഗ് തന്നെയായിരുന്നു ക്വാണ്ടം ഓഫ് സൊളേസിലും ബോണ്ടായി വേഷമിട്ടത്. ഈ ചലച്ചിത്രത്തിൽ ബോണ്ടിന്റെ ശത്രു മാത്ത്യൂ അമാൽറിക് അവതരിപ്പിച്ച സമ്പന്നനായ കച്ചവടക്കാരനും ക്വാണ്ടം എന്ന സംഘടനയിൽ അംഗവുമായിരുന്ന ഡൊമിനിക്ക് ഗ്രീനാണ്. പരിസ്ഥിതിവാദികളായി നടിക്കുന്ന ക്വാണ്ടം സംഘടനക്കാർ ബൊളീവിയയിലെ ജലവിതരണ സമ്പ്രദായത്തെ തകർക്കാൻ ശ്രമിക്കുന്നു. തന്റെ കാമുകിയായിരുന്ന വെസ്പർ ലിൻഡിന്റെ (ഇവ ഗ്രീൻ) മരണത്തിന് പകരം ചോദിക്കാൻ കാമിൽ മൊണ്ടെസിനോടൊപ്പം(ഒൽഗ കുറിലെങ്കോ) ബോണ്ട് വരുന്നതാണ് കഥയുടെ പ്രമേയം. തന്റെ കുടുംബാംഗങ്ങളെ കൊന്നവരോട് പകരം വീട്ടുകയാണ് കാമിൽ മൊണ്ടെസിന്റെ ലക്ഷ്യം.

## അഭിനേതാക്കൾ
* ഡാനിയൽ ക്രൈഗ് - ജെയിംസ് ബോണ്ട്.
* ഒൽഗ കുറിലെങ്കോ - കാമിൽ മൊണ്ടെസ്.
* മാത്തിയൂ അമാൽറിക് - ഡൊമിനിക് ഗ്രീൻ.
* ജെമ്മ ആർട്ടെർട്ടൺ - സ്ട്രോബെറി ഫീൽഡ്സ്.
* ജിയാൻകാർലോ ജിയാന്നിനി - റെനെ മാത്തിസ്.
* ജെഫ്രി റൈറ്റ് - ഫെലിക്സ് ലൈറ്റർ.
* ജൂഡി ഡെഞ്ച് - എം.
* അനാറ്റോൾ ടോബ്മാൻ - എൽവിസ്.
* ഡേവിഡ് ഹാർബർ - ഗ്രെഗ്ഗ് ബീം.
* ജൊവാക്വിൻ കോഷ്യോ - ജെനറൽ മെഡ്രാനോ.
* ഫെർണാണ്ടോ ഗില്ലെൻ കർവോ - കാർലോസ്
* ജെസ്പർ ക്രിസ്റ്റെൻസൻ - മി. വൈറ്റ്
* റോറി കിന്നിയർ - ബിൽ ടാനെർ.
* പോൽ റിറ്റെർ - ഗയ് ഹെയിൻസ്.
* ടിം പിഗോറ്റ് സ്മിത്ത്.
* നീൽ ജാക്ക്സൺ - എഡ്മണ്ട് സ്ലേറ്റ്.
* സൈമൺ കാസിഡിയെൻസിസ് - യൂസെഫ്.
* സ്റ്റാനാ കാറ്റിക്ക് - കൊറീൻ വെന്യൂ.
* ഗ്ലെൻ ഫോസ്റ്റർ - ക്രൈഗ് മിച്ചൽ.
* ഊണ കാസില ചാപ്ലിൻ.
* എലിസബത്ത് ആർസിനീജ.
* ലുക്രീഷ്യ ലാന്റെ ഡെല്ല റൊവറേ - ജെമ്മ.

## അവലംബം

വർഗ്ഗം:ജെയിംസ് ബോണ്ട് ചിത്രങ്ങൾ
മെസ്സിയർ 13

ജാസി രാശിയിലെ ഒരു ഗോളീയ താരവ്യൂഹമാണ് **മെസ്സിയർ 13** (**M13**) അഥവാ **NGC 6205**. ഹെർക്യുലിസ് ഗ്ലോബുലാർ ക്ലസ്റ്റർ എന്ന പേരിലും ഇത് അറിയപ്പെടുന്നു. ഉത്തരാർദ്ധഗോളത്തിലെ ഏറ്റവും പ്രശസ്തമായ ഗോളീയ താരവ്യൂഹങ്ങളിലൊന്നായ ഇത് കണ്ടെത്തിയത് എഡ്മണ്ട് ഹാലിയാണ്. മൂന്ന് ലക്ഷത്തോളം നക്ഷത്രങ്ങൾ ഈ താരവ്യൂഹത്തിലുണ്ട്. ശാസ്ത്രസാഹിത്യകൃതികളിലും M13 പലതവണ പ്രത്യക്ഷപ്പെട്ടിട്ടുണ്ട്.

## നിരീക്ഷണം
1714-ൽ എഡ്മണ്ട് ഹാലിയാണ് ആദ്യമായി താരവ്യൂഹത്തെ നിരീക്ഷിക്കുന്നത്. ചാൾസ് മെസ്സിയർ 1764 ജൂൺ 1-ന് ഇതിനെ തന്റെ പട്ടികയിലെ പതിമൂന്നാമത്തെ അംഗമായി ചേർത്തു. ദൃശ്യകാന്തിമാനം 5.8 ആയതിനാൽ തെളിഞ്ഞ ആകാശത്ത് നഗ്നനേത്രങ്ങൾ കൊണ്ട് ഈ താരവ്യൂഹത്തെ കഷ്ടിച്ച് കാണാനാകും. ഉത്തരാർദ്ധഗോളത്തിലെ ഏറ്റവും പ്രഭയേറിയ ഗോളീയ താരവ്യൂഹവും മെസ്സിയർ വസ്തുക്കളിൽ വച്ച് ഏറ്റവും പ്രഭയേറിയ ഗോളീയ താരവ്യൂഹവുമാണ് M13. 23 ആർക്‌മിനിറ്റ് ആണ് താരവ്യൂഹത്തിന്റെ കോണീയ വ്യാസം. ജാസി രാശിയിലെ കീസ്റ്റോണിന്റെ ഭാഗമായ ഈറ്റ, സീറ്റ നക്ഷത്രങ്ങൾക്കിടയിൽ ഒരു നേർരേഖ വരച്ചാൽ അത് താരവ്യൂഹത്തിലൂടെ കടന്നുപോകും. NGC 6207, IC 4617 എന്ന താരാപഥങ്ങൾ M13ന്റെ സമീപത്തായി സ്ഥിതിചെയ്യുന്നു.

## സവിശേഷതകൾ
ഭൂമിയിൽ നിന്ന് 25,100 പ്രകാശവർഷം അകലെയായാണ് M13 നിലകൊള്ളുന്നത്, 145 പ്രകാശവർഷമാണ് വ്യാസം. മൂന്ന് ലക്ഷത്തോളം നക്ഷത്രങ്ങളുള്ള താരവ്യൂഹത്തിലെ ഏറ്റവും പ്രഭയേറിയ നക്ഷത്രം ചരനക്ഷത്രമായ V11 ആണ്, 11.95 ആണ് ഇതിന്റെ ദൃശ്യകാന്തിമാനം.

## അരസിബോ സന്ദേശം
അന്യഗ്രഹജീവികളുമായി ആശയവിനിമയം നടത്താനായി 1974-ൽ അയച്ച അരസിബോ സന്ദേശം M13-ന്റെ ദിശയിലേക്കായിരുന്നു പ്രക്ഷേപണം ചെയ്തത്. ഉയർന്ന നക്ഷത്രസാന്ദ്രതയുള്ളതിനാൽ ജീവൻ നിലനിൽക്കുന്ന ഗ്രഹങ്ങളുണ്ടാകാൻ സാദ്ധ്യത കൂടുതലാണെന്ന് കരുതപ്പെട്ടതിനാലായിരുന്നു ഇത്. എന്നാൽ, സന്ദേശം അവിടെയെത്തുമ്പോഴേക്കും M13 ഇപ്പോഴത്തെ സ്ഥാനത്തുനിന്ന് മാറിയിട്ടുണ്ടാകും. അന്യഗ്രഹജീവികളോട് സമ്പർക്കം സ്ഥാപിക്കുകയെന്നതിനെക്കാൾ അത് സാധ്യമാണെന്ന് സാങ്കേതികമായി തെളിയിക്കുകയായിരുന്നു അരസിബോ സന്ദേശത്തിന്റെ ലക്ഷ്യം.

300px|ലഘുചിത്രം|നടുവിൽ|M13 ന്റെ സ്ഥാനം

## അവലംബം

വർഗ്ഗം:മെസ്സിയർ വസ്തുക്കൾ
വർഗ്ഗം:ജാസി (നക്ഷത്രരാശി)
വർഗ്ഗം:ഗോളീയ താരവ്യൂഹങ്ങൾ
റിച്ചാഡ് വെല്ലസ്ലി

ഒരു ആംഗ്ലോ-ഐറിഷ് രാഷ്ട്രീയക്കാരനും കൊളോണിയൽ ഭരണകർത്താവുമാണ് **റിച്ചാഡ് വെല്ലസ്ലി** എന്ന **വെല്ലസ്ലി പ്രഭു** (ജീവിതകാലം: 1760 ജൂൺ 20 – 1842 **സെപ്റ്റംബർ 26**). 1798 മുതൽ 1805 വരെ ബ്രിട്ടീഷ് ഇന്ത്യയുടെ ഗവർണർ ജനറലായിരുന്നു. പിൽക്കാലത്ത് ബ്രിട്ടീഷ് മന്ത്രിസഭയിൽ വിദേശകാര്യസെക്രട്ടറി, ഐർലൻഡിന്റെ ലോഡ് ലെഫ്റ്റനന്റ് എന്നീ ഔദ്യോഗികപദവികളും വഹിച്ചിട്ടുണ്ട്. പ്രശസ്ത ബ്രിട്ടീഷ് സൈനികോദ്യഗസ്ഥനും ഭരണകർത്താവുമായിരുന്ന ആർതർ വെല്ലസ്ലി ഇദ്ദേഹത്തിന്റെ ഇളയ സഹോദരനാണ്. ബ്രിട്ടീഷ് ഇന്ത്യയിലെ *അക്ബർ* എന്നും ഇദ്ദേഹത്തെ അറിയപ്പെടുന്നു. 

## ഇന്ത്യയിൽ
ഫ്രെഞ്ചുകാരുടെ അവസാനശ്രമങ്ങളും അവസാനിപ്പിച്ച്, ഇന്ത്യയെ എന്നെന്നേക്കുമായി ബ്രിട്ടീഷ് നിയന്ത്രണത്തിലാക്കുക എന്ന ലക്ഷ്യത്തേടെ 1798-ൽ ഈസ്റ്റ് ഇന്ത്യ കമ്പനിയുടെ നിയന്ത്രണബോർഡിന്റെ അദ്ധ്യക്ഷനായിരുന്ന ഹെൻറി ഡൻഡസ് ആയിരുന്നു റിച്ചാർഡ് വെല്ലസ്ലിയെ ഇന്ത്യയിലേക്കയച്ചത്. പ്രധാനമായും സൈനികസഹായം വാഗ്ദാനം ചെയ്തുകൊണ്ടുള്ള സഖ്യങ്ങളിലൂടെ വെല്ലസ്ലി ഏറ്റവുമധികം നാട്ടുരാജ്യങ്ങളെ ബ്രിട്ടീഷ് നിയന്ത്രണത്തിലാക്കി. ടിപ്പു സുൽത്താനെ അമർച്ച ചെയ്ത വെല്ലസ്ലി, മദ്ധ്യേന്ത്യയിലെ ഛിന്നഭിന്നമായിക്കിടന്ന മറാഠ രാജ്യങ്ങളിലേക്ക് ബ്രിട്ടീഷ് ആധിപത്യം വ്യാപിപ്പിക്കുകയും ചെയ്തു. വെല്ലസ്ലിയുടെ സാമ്രാജ്യവിപുലീകരണനയങ്ങളിൽ പരിഭ്രാന്തിപൂണ്ട് 1805-ൽ അദ്ദേഹത്തെ കമ്പനി തന്നെ അദ്ദേഹത്തെ തിരികെവിളിക്കുകയായിരുന്നു. എന്നാൽ ഈസ്റ്റ് ഇന്ത്യ കമ്പനിയുടെ പണം ധൂർത്തടിച്ച് ചെലവഴിച്ചതിലൂടെയാണ് അദ്ദേഹത്തിന് ഡയറക്റ്റർമാരുടെ പിന്തുണ നഷ്ടമാകാനും തിരികെവിളിക്കാനുമുള്ള പ്രധാനപ്പെട്ട കാരണമായതെന്നും അഭിപ്രായമുണ്ട്.

കൊൽക്കത്തയിലെ ഗവൺമെന്റ് ഹൗസിന്റെ (ഇന്നത്തെ രാജ്ഭവൻ) നിർമ്മാണം, ഫോർട്ട് വില്യം കോളേജിന്റെ സ്ഥാപനം ഇവയെല്ലാം വെല്ലസ്ലിയാണ് നടത്തിയത്.

## അവലംബം

വർഗ്ഗം:ബ്രിട്ടീഷ് ഇന്ത്യയിലെ ഗവർണർ ജനറൽമാർ
തുപമാരോസ

ഉറുഗ്വെയിലെ ദരിദ്രരായ കരിമ്പ് കർഷകരുടെയും വിദ്യാർത്ഥികളുടെയും കൂട്ടായ്മയിൽ രൂപം കൊണ്ട ഇടതുപക്ഷ ഗറില്ലാ ഗ്രൂപ്പാണ് തുപമാരോസ്. ഇൻകാ രാജാവായിരുന്ന തുപാക് അമരുവിന്റെ പേരാണ് അവർ സംഘടനയ്ക്ക് നൽകിയത്. ഇവരുടെ പ്രധാന തന്ത്രങ്ങളിലൊന്ന് രാഷ്ട്രീയ തട്ടിക്കൊണ്ടുപോകലുകളായിരുന്നു. 1971 ൽ യു.കെ അംബാസഡറായിരുന്ന ജെഫ്രി ജാക്സണെ എട്ടു മാസത്തോളം തടവിലാക്കിയിരുന്നു. പ്രസിഡന്റ് ജുവാൻ മരിയ ബ്രോഡ്ബെറിയുടെ നേതൃത്ത്വത്തിൽ നടന്ന 1973 ലെ കലാപത്തിനു ശേഷം അടിച്ചമർത്തപ്പെട്ടു. ഉറുഗ്വയിലെ പ്രസിഡന്റ് മുയിക്കയെപ്പോലെ അനേകം കലാപകാരികൾ തുറുങ്കിലടയ്ക്കപ്പെട്ടു. 1985 ൽ ജനാധിപത്യ ഗവൺമെന്റ് വരുന്നതു വരെ മുയിക്ക തടവറയിലായിരുന്നു. മുയിക്കയാണ് തുപമാരോസയെ ഒരു അംഗീകൃത രാഷ്ട്രീയ പാർട്ടിയായി വളർത്തിയെടുത്തത്. ബ്രോഡ് ഫ്രണ്ട് മുന്നണിയിൽ അണി ചേർന്നു.
## പ്രധാന ആക്രമണങ്ങൾ
## അവലംബം

## അധിക വായനക്ക്
## പുറം കണ്ണികൾ
*Tupamaros (Official Site)
*Tupamaros (Official Site)
*Broad Front Coalition (Official Site) 
*List of attacks (in Spanish) 
*Attacks attributed to the Tupamaros on the START database
ഇരുപത്തിയെട്ട് (സ്ഥലം)

തലശ്ശേരി ബാവലി റോഡിൽ തലശ്ശേരിയിൽ നിന്നും 28 മൈൽ കഴിഞ്ഞുള്ള സ്ഥലം. ബ്രിട്ടീഷ് ഭരണകാലത്തെ ഒരു പ്രധാനവഴിയിരുന്നു തലശ്ശേരി ബാവലി റോഡ്. മിക്ക സ്ഥലങ്ങളും തലശ്ശേരിയിൽ നിന്നും എത്ര മൈൽ ദൂരെയാണോ ആ സംഖ്യയിൽ ആയിരുന്നു അറിയപ്പെട്ടിരുന്നത്. ഇപ്പോഴും പലസ്ഥലങ്ങളും അങ്ങനെത്തന്നെ. ഇവിടെനിന്നും പേരാവൂരിലേക്ക് ഒരു റോഡ് തിരിയുന്നുണ്ട്. അടുത്ത സ്ഥലമാണ് ആദ്യ ഹെയർപിൻ ആരംഭിക്കുന്ന 29.

വർഗ്ഗം:കണ്ണൂർ ജില്ലയിലെ ഗ്രാമങ്ങൾ
വെടങ്കുരണ

ഇന്ത്യൻ വംശജനായ ഇല പൊഴിക്കുന്ന ഒരു വന്മരമാണ് **വെടങ്കുരണ**. . ദക്ഷിണേന്ത്യയിൽ ധാരാളാമായി കാണുന്ന ഈ വൃക്ഷം 20-30 മീറ്ററോളമുയരത്തിൽ വളരാറുണ്ട്. പാകമായ വിത്തിന് ചിറകുകളുണ്ടായിരിക്കും. അതിനാൽത്തന്നെ വിത്തുവിതരണം കാറ്റുവഴിയാണ്. കാതലിന് ഈടും ബലവുമുണ്ട്. 

## മറ്റു ഭാഷകളിലെ പേരുകൾ
commonly known as: padri tree, stag's-horn trumpet-flower tree, white-flowered trumpet-flower tree • Gujarati: ખડસીંગી khadsingi, ખરસિંગ kharsing • Kannada: ಪಾದರಿ padari • Konkani: घेणशिंगी genashingi, खरशिंगी kharsimgi • Malayalam: വെടങ്കുരണ vetankurana • Marathi: खडशिंगी khadshingi, खुरशिंग khurasinga • Tamil: பாதிரி patiri, வெடங்குறுணி vetankuruni
*(ഇന്റർനെറ്റിലെ പലയിടത്തുനിന്നും ശേഖരിച്ച പേരുകളാണിവ, തെറ്റുകളുണ്ടായേക്കാം)*.

## അവലംബം

## പുറത്തേക്കുള്ള കണ്ണികൾ
* http://iu.ff.cuni.cz/pandanus/database/details.php?id=2339
* http://www.botanicalgarden.ubc.ca/potd/2012/07/radermachera-xylocarpa.php  പൂവിന്റെ ചിത്രം
* http://www.flowersofindia.net/catalog/slides/Padri%20Tree.html ചിത്രങ്ങൾ
* http://www.ncbi.nlm.nih.gov/pubmed/11501791 ഗവേഷണഫലം

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വെടിനാർ

10 മീറ്ററോളം ഉയരം വയ്ക്കുന്ന ചെറിയ മരം. . **നെയ്യുന്നം** എന്നും അറിയപ്പെടുന്നു. 800-1700 മീറ്റർ വരെ ഉയരമുള്ള കാടുകളിൽ കാണുന്നു. കേരളം, ആന്ധ്ര, തമിഴ്‌നാട് എന്നിവിടങ്ങളിൽ കണ്ടുവരുന്നു. മെയ് മുതൽ ജൂലായ് വരെയുള്ള കാലത്ത് പൂക്കളുണ്ടാവും .മൂത്തഫലത്തിന് ചിറകുകൾ ഉണ്ട്. 

## അവലംബം

## പുറത്തേക്കുള്ള കണ്ണികൾ
* http://www.flickr.com/photos/dinesh_valke/7197973242/ ചിത്രം
* http://envis.frlht.org/distrimaps/?plant_id=2391  കാണുന്ന ഇടങ്ങൾ
* http://www.flowersofindia.net/catalog/slides/Bothi.html ചിത്രങ്ങൾ
* http://www.efloras.org/florataxon.aspx?flora_id=2&taxon_id=200013797

വർഗ്ഗം:വൃക്ഷങ്ങൾ
വർഗ്ഗം:മാൽവേസീ
വെടിപ്ലാവ്

കേരളത്തിലെ നനവാർന്ന ഇലപൊഴിക്കും കാടുകളിൽ കാണുന്ന 40 മീറ്ററോളം ഉയരം വയ്ക്കുന്ന ഒരു വന്മരമാണ് **വെടിപ്ലാവ്**. .  **കാരയനി**, **വേടപ്ലാവ്**, **കുരങ്ങുപ്ലാവ്**, **മുള്ളൻപാലി** എന്നെല്ലാം അറിയപ്പെടുന്നു.

## പ്രത്യേകത
കാട്ടിൽ പഴങ്ങൾക്ക് ക്ഷാമമുള്ള മാർച്ചിലാണ് വെടിപ്ലാവിന്റെ പൂക്കാലം ആരംഭിക്കുന്നത്. ഏതാണ്ട് 50 ദിവസം നീണ്ടുനിൽക്കുന്ന പൂക്കാലത്ത് ഓരോ മരത്തിലും 8000-ത്തിലുമധികം പൂക്കളുണ്ടാവുന്നു. പൂവിൽ കാര്യമായി തേൻ ഉണ്ടാവില്ല, എന്നാൽ കാട്ടുമൃഗങ്ങൾക്കും പക്ഷികൾക്കും പൂവ് തിന്നാൻ പറ്റുന്നതാണ്. ഒരു പഠനത്തിൽ കണ്ടത് ആറു തരം സസ്തനികളും ഏഴ് തരം പക്ഷികളും ഈ പൂക്കൾ തിന്നുന്നുണ്ടെന്നാണ്. ഇവ ധാരാളം പൂക്കൾ നശിപ്പിച്ചുവെങ്കിലും പരാഗണത്തിന് നന്നായി സഹായിക്കുന്നു. കാട്ടിലെ വറുതിയുടെ കാലത്ത് ധാരാളം മൃഗങ്ങൾക്ക് വേണ്ട ഭക്ഷണം നൽകുന്ന ഈ വൃക്ഷത്തിന് പ്രത്യുപകാരമായി പരാഗണം നടന്നുകിട്ടുന്നത്, ജന്തുക്കളും സസ്യങ്ങളും തമ്മിലുള്ള സഹകരണരീതിക്ക് ഒരു ഉദാഹരണമാണ്. ഇക്കാര്യം വെടിപ്ലാവിനെ കാട്ടിലെ അതിപ്രധാനമായ ഒരു വൃക്ഷമാക്കിമാറ്റുന്നു.

## അവലംബം

## പുറത്തേക്കുള്ള കണ്ണികൾ
* ചിത്രം
* മറ്റു പേരുകൾ 
* കാണുന്ന ഇടങ്ങൾ 

വിഭാഗം: ഫലവൃക്ഷങ്ങൾ

വർഗ്ഗം:വൃക്ഷങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:ഭക്ഷ്യയോഗ്യമായ കായ്കൾ ഉള്ള സസ്യങ്ങൾ
വർഗ്ഗം:മാൽവേസീ
വർഗ്ഗം:കുള്ളെനിയ
വർഗ്ഗം:കേരളത്തിലെ സസ്യജാലം
അർദ്ധചാലക ഉത്പന്നങ്ങളുടെ വിൽപ്പനയിൽ മുൻപന്തിയിൽ നിൽക്കുന്ന കമ്പനികളുടെ പട്ടിക

അർദ്ധചാലക ഉത്പന്നങ്ങളുടെ വിൽപ്പനയിൽ ഏറ്റവും മുൻപന്തിയിൽ നിൽക്കുന്ന 10 മുതൽ 25 അർദ്ധചാലക കമ്പനികളുടെ പട്ടികയാണ് ഇത്.

## ഐസപ്‌പ്ലൈയുടെ (iSuppli) വിശകലന റിപ്പോർട്ട്

### 2011ലെ റാങ്ക്

(ഫൗണ്ട്രികളെ ഉൾപ്പെടുത്തിയിട്ടിയില്ല)





കുറിപ്പ്:
*(1) ഇന്റൽ ഇൻഫീനിയോൺ ടെക്നോളജീസിന്റെ വയർലെസ് വിഭാഗം ഏറ്റെടുത്തു.
*(2) ടെക്സസ് ഇൻസ്ട്രുമെന്റ്സ് നാഷണൽ സെമിക്കണ്ടക്ടർ കമ്പനിയെ ഏറ്റെടുത്തു.
*(3) ക്വാൾക്കോം അഥേറോസ് കമ്മ്യൂണിക്കേഷൻസിനെ ഏറ്റെടുത്തു.
*(4) ഓൺ സെമി സാനിയോയുടെ അർദ്ധചാലകവിഭാഗത്തെ ഏറ്റെടുത്തു.

## അവലംബം


വർഗ്ഗം:വ്യവസായസ്ഥാപനങ്ങൾ
സുഷുമ്നാ നാഡി

കേന്ദ്ര നാഡീ വ്യവസ്ഥയുടെ ഭാഗമായ നാഡിയാണ് **സുഷുമ്നാ നാഡി**. തലച്ചോറിൽ നിന്നും ആരംഭിച്ച് നട്ടെല്ലിനിടയിലൂടെ കടന്നു പോകുന്ന ഈ നാഡിക്ക് ഏകദേശം 45 സെൻറി മീറ്റർ നീളമുണ്ടാകും. തലച്ചോറിൽ നിന്നും ശരീരത്തിൻറെ വിവിധ ഭാഗങ്ങളിലേക്കും തിരിച്ചും നാഡീയ സന്ദേശങ്ങൾ എത്തിക്കുന്നതിന് സഹായിക്കുന്നത് സുഷുമ്നാ നാഡിയാണ്. ഇതിനുണ്ടാകുന്ന ക്ഷതം ശരീര ഭാഗങ്ങളുടെ തളർച്ചക്ക് കാരണമാകാറുണ്ട്.

## അവലംബം

വർഗ്ഗം:നട്ടെല്ല്
വർഗ്ഗം:സുഷുമ്നാ നാഡി
തലപ്പാടി

കേരളത്തിന്റെ വടക്കേയറ്റത്തെ കർണാടക അതിർത്തി പ്രദേശമാണ് **തലപ്പാടി**. കാസർഗോഡ് ജില്ലയിലെ മഞ്ചേശ്വരം  ഗ്രാമപഞ്ചായത്താണ് കർണാടക സംസ്ഥാനത്തെ തലപ്പാടി ഗ്രാമ പഞ്ചായത്തുമായി അതിർത്തി പങ്കിടുന്നത്. മംഗലാപുരമാണ് ഏറ്റവും അടുത്ത പ്രധാന നഗരം.
മെസ്സിയർ 14

സർപ്പധരൻ രാശിയിലെ ഒരു ഗോളീയ താരവ്യൂഹമാണ് **മെസ്സിയർ 14** (**M14**) അഥവാ **NGC 6402**. ചാൾസ് മെസ്സിയറാണ് ഇത് കണ്ടെത്തി തന്റെ പട്ടികയിൽ പതിനാലാമത്തെ അംഗമായി ചേർത്തത്.

## നിരീക്ഷണം
ബൈനോകുലറുകളുപയോഗിച്ച് താരവ്യൂഹത്തെ എളുപ്പത്തിൽ കാണാനാകും ഇടത്തരം ദൂരദർശിനികൾക്ക് ഇതിനെ നക്ഷത്രങ്ങളെയും വേർതിരിക്കാൻ സാധിക്കും. M14 ലെ പ്രഭയേറിയ നക്ഷത്രങ്ങളുടെ ദൃശ്യകാന്തിമാനം 14 ആണ്. M14 ന് മൂന്ന് ഡീഗ്രി തെക്കുപടിഞ്ഞാറായി NGC 6366 എന്ന ഗോളീയ താരവ്യൂഹം സ്ഥിതിചെയ്യുന്നു.

## സവിശേഷതകൾ
ഭൂമിയിൽ നിന്ന് 30,000 പ്രകാശവർഷം അകലെയായാണ് M14-ന്റെ സ്ഥാനം. ലക്ഷക്കണക്കിന് നക്ഷത്രങ്ങളടങ്ങിയ ഈ താരവ്യൂഹത്തിന്റെ തേജസ്സ് സൂര്യന്റേതിന് നാല് ലക്ഷം മടങ്ങ് വരും, കേവലകാന്തിമാനം -9.12 ആണ്. 100 പ്രകാശവർഷം വ്യാസമുള്ള താരവ്യൂഹത്തിന് ദീർഘവൃത്താകൃതിയാണുള്ളത്.

70 ചരനക്ഷത്രങ്ങൾ M14 ൽ നിരീക്ഷിക്കപ്പെട്ടിട്ടുണ്ട്. ഇവയിലധികവും ഡബ്ല്യു വർജിനിസ് ചരങ്ങളാണ്. 1938-ൽ ഒരു നോവയും താരവ്യൂഹത്തിൽ പ്രത്യക്ഷപ്പെട്ടിരുന്നു. എന്നാൽ ഇക്കാലത്തെ ഫോട്ടോഗ്രാഫുകളിൽ നിന്ന് 1964-ൽ മാത്രമാണ് ഇക്കാര്യം മനസ്സിലാക്കാനായത്. നോവയ്ക്ക് ഏറ്റവും പ്രകാശം കൂടിയ സമയത്ത് ദൃശ്യകാന്തിമാനം 9.2 വരെ ആയിരുന്നു.

300px|ലഘുചിത്രം|നടുവിൽ|M14 ന്റെ സ്ഥാനം

## അവലംബം

വർഗ്ഗം:മെസ്സിയർ വസ്തുക്കൾ
വർഗ്ഗം:സർപ്പധരൻ (നക്ഷത്രരാശി)
വർഗ്ഗം:ഗോളീയ താരവ്യൂഹങ്ങൾ
ഫ്രിസ്കോ (ടെക്സസ്)

അമേരിക്കൻ ഐക്യനാടുകളിലെ ടെക്സസ് സംസ്ഥാനത്ത് കോളിൻ, ഡെന്റൺ എന്നീ കൗണ്ടികളിലായി സ്ഥിതി ചെയ്യുന്ന ഒരു നഗരമാണ് *ഫ്രിസ്കോ*'. ഡാളസിൽ പ്രാന്തപ്രദേശമായ ഈ നഗരം 2000നും 2009നും ഇടയിൽ അമേരിക്കയിലെ ഏറ്റവും ജനസംഖ്യാവളർച്ചയുള്ള നഗരവും 2009ൽ അമേരിക്കയിൽ ഏറ്റവും ധൃതഗതിയിൽ വളരുന്ന നഗരവും ആയിരുന്നു.  1990കളുടെ അവസാനം ഡാളസ്-ഫോർട്ട്‌വർത്ത് മെട്രോപ്ലക്സിന്റെ വടക്കുഭാഗത്തുണ്ടായ ജനസംഖ്യാ വളർച്ച ആദ്യം പ്ലേനോ നഗരത്തിന്റെ വടക്കുഭാഗത്തും പിന്നീട് വടക്കു സ്ഥിതി ചെയ്യുന്ന ഫ്രിസ്കോയിലെയ്ക്കും വന്നതിന്റെ ഫലമായാണ് പ്രധാനമായും ഈ പുരോഗതി. 2000ലെ സെൻസസ് പ്രകാരം 33,714 പേർ വസിച്ചിരുന്ന ഫ്രിസ്കോയിൽ 2010ലെ സെൻസസ് പ്രകാരം 116,989, പേർ വസിക്കുന്നു. ഡാളസിന്റെ മറ്റു വടക്കൻ പ്രാന്തപ്രദേശങ്ങളിലെപോലെ തന്നെ ഡാളസ് ഫോർട്ട്‌വർത്ത് മെട്രോപ്ലക്സിൽ ജോലിചെയ്യുന്ന ഉദ്യോഗസ്ഥർക്കു താമസമൊരുക്കുന്ന ഒരു ബെഡ്റൂം കമ്മ്യൂണിറ്റിയാണ് ഫ്രിസ്കോ.

## അവലംബം


## പുറത്തേയ്ക്കുള്ള കണ്ണികൾ
* ഫ്രിസ്കോ നഗരത്തിന്റെ ഔദ്യോഗിക വെബ്സൈറ്റ്
* Frisco Economic Development Corporation
* Frisco Independent School District 

വർഗ്ഗം:ടെക്സസിലെ പട്ടണങ്ങൾ
ഫാർമേഴ്സ് ബ്രാഞ്ച് (ടെക്സസ്)

അമേരിക്കൻ ഐക്യനാടുകളിലെ ടെക്സസ് സംസ്ഥാനത്ത് ഡാളസ് കൗണ്ടിയിൽപ്പെടുന്ന ഒരു നഗരമാണ് **ഫാർമേഴ്സ് ബ്രാഞ്ച്**. 2010ലെ സെൻസസ് പ്രകാരം ഇവിടെ 28,616 പേർ വസിക്കുന്നു. 

2007 മേയ് 12നു പാസാക്കിയ നിയമം പ്രകാരം അമേരിക്കൻ ഐക്യനാടുകളിൽ അനധികൃത കുടിയേറ്റക്കാർക്ക് വാടകയ്ക്കു കൊടുക്കുന്നത് നിരോധിച്ച  ആദ്യ നഗരമായി ഫാർമേഴ്സ് ബ്രാഞ്ച്. എന്നാൽ നിയമയുദ്ധത്തിൽപ്പെട്ട് ഈ നിയമം ഇതുവരെ നടപ്പാക്കാൻ തുടങ്ങിയിട്ടില്ല.

## ഭൂമിശാസ്ത്രം
യുണൈറ്റഡ് സ്റ്റേറ്റ്സ് സെൻസസ് ബ്യൂറോയുടെ കണക്കുപ്രകാരം, നഗരത്തിന്റെ മൊത്തം വിസ്തീർണ്ണം  ആണ്. ഇതിൽ  കരപ്രദേശവും 0.08% സ്ഥലം ജലവുമാണ്.

## സഹോദര നഗരങ്ങൾ
*  - ബെസ്സെറ്റ്ലോ
*  - ഗെർബ്സെൻ

## അവലംബം


## പുറത്തേയ്ക്കുള്ള കണ്ണികൾ
* സിറ്റി ഓഫ് ഫാർമേഴ്സ് ബ്രാഞ്ച് ഔദ്യോഗിക വെബ്സൈറ്റ് 
* City of Farmers Branch official website (Archive)
* Handbook of Texas Online article on Farmers Branch

വർഗ്ഗം:ടെക്സസിലെ പട്ടണങ്ങൾ
വെള്ളദേവതാരം

കേരളത്തിലെ ശുഷ്കവനങ്ങളിൽ മാത്രം കണ്ടുവരുന്ന  ഇടത്തരം വലിപ്പമുള്ള നിത്യഹരിതവൃക്ഷമാണ് വെള്ളദേവതാരം. .റെഡ് സെഡാർ (Red Cedar) എന്നു വിളിക്കപ്പെടുന്ന ഈ മരം ഗോദാവരിയുടെ തീരത്തുള്ള കാടുകളിൽ സാധാരണമാണ്. ചന്ദനത്തിനു പകരം ഇതിന്റെ തടി ഉപയോഗിക്കാറുണ്ട്. അവിടെ ഇത് മതപരമായ ചടങ്ങുകൾക്ക് ഉപയോഗിക്കുന്നു. വെള്ളദേവതാരത്തിന്റെ തടി വാറ്റി ഒരു വാർണിഷ് എടുക്കാറുണ്ട്.

തടിക്ക് കാതലുണ്ട്. കാതൽ ഉറപ്പും ഭാരവും കൂടിയതാണ്. ഇതിനു സുഗന്ധവുമുണ്ട്. ഇത് അരച്ച് കളഭത്തിൽ മായം ചേർക്കാറുണ്ട്. ഇല ചിലർ പുഴുങ്ങി തിന്നാറുണ്ട്. ഇലയിൽ സിന്നമി കൊകേൻ എന്ന ആൽക്കലോയ്ഡും എണ്ണയും മറ്റും അടങ്ങിയിട്ടുണ്ട്.

## അവലംബം

## പുറത്തേക്കുള്ള കണ്ണികൾ
* http://saturn.strandls.com:8080/biodiv/species/show/31308 സസ്യവിവരണം

വർഗ്ഗം:വൃക്ഷങ്ങൾ
വർഗ്ഗം:ഇന്ത്യയിലെ സസ്യജാലം
വർഗ്ഗം:എരിത്രോസൈലേസീ
വർഗ്ഗം:ശ്രീലങ്കയിലെ സസ്യജാലം
ഗ്രേപ്പ്‌വൈൻ (ടെക്സസ്)

അമേരിക്കൻ ഐക്യനാടുകളിലെ ടെക്സസ് സംസ്ഥാനത്ത് ഡാളസ്-ഫോർട്ട്‌വർത്ത് മെട്രോപ്പൊളിറ്റൻ പ്രദേശത്തെ റ്ററന്റ് കൗണ്ടിയിൽ സ്ഥിതി ചെയ്യുന്ന ഒരു നഗരമാണ് **ഗ്രേപ്പ്‌വൈൻ**. 2010ലെ കാനേഷുമാരി പ്രകാരം നഗരത്തിൽ 46,334 പേർ വസിക്കുന്നു. തദ്ദേശീയമായി വളർന്നിരുന്ന മുന്തിരിയിൽനിന്നാണ് നഗരത്തിന് ഈ പേരു വന്നത്. 2007ൽ CNNMoney.com "അമേരിക്കയിൽ ജീവിക്കാൻ ഏറ്റവും പറ്റിയ നഗരങ്ങളിലൊന്നായി" ("America's Best Places to Live") ഗ്രേപ്പ്‌വൈൻ നഗരത്തെ തിരഞ്ഞെടുത്തു.

## ഭൂമിശാസ്ത്രം
ഗ്രേപ്പ്‌വൈൻ നഗരത്തിന്റെ അക്ഷരേഖാംശങ്ങൾ  (32.935025, -97.085784) ആണ്.

യുണൈറ്റഡ് സ്റ്റേറ്റ്സ് സെൻസസ് ബ്യൂറോയുടെ കണക്കുപ്രകാരം നഗരത്തിന് മൊത്തം 35.9&nbsp;ചതുരശ്ര മൈൽ (92.9&nbsp;കിമീ²) വിസ്തീർണ്ണമുണ്ട്. , ഇതിൽ 32.3&nbsp;ചതുരശ്ര മൈൽ (83.6&nbsp;കിമീ²) കരപ്രദേശവും 3.6&nbsp;ചതുരശ്ര മൈൽ (9.3&nbsp;കിമീ²) (9.98%) പ്രദേശം ജലവുമാണ്.

## സഹോദര നഗരങ്ങൾ
*  ക്രെംസ് അൻ ദെർ ഡൊണൗ, ഓസ്ട്രിയ (1999 മുതൽ) 
*  പരസ് ദെ ല ഫുവെന്റെ, മെക്സിക്കോ (1996 മുതൽ)
*  ലിവിങ്സ്റ്റൺ, സ്കോട്ട്ലന്റ് (2008 മുതൽ).

## അവലംബം


## പുറത്തേയ്ക്കുള്ള കണ്ണികൾ

* ഗ്രേപ്പ്‌വൈൻ നഗരത്തിന്റെ ഔദ്യോഗിക വെബ്‌സൈറ്റ്
* Historic Downtown Merchants Association Website 
* Grapevine-Colleyville Independent School District 
* Grapevine Convention & Visitors Bureau
* Grapevine Courier newspaper
* Krems, Austria Becomes Sister City to Grapevine 
* Brief history of Grapevine
* Headlines and community information about Grapevine from ''The Dallas Morning News'' 
* Historic photos of Grapevine hosted by the 

വർഗ്ഗം:ടെക്സസിലെ പട്ടണങ്ങൾ
തോമസ് മൺറോ

ഇന്ത്യയിലെ ബ്രിട്ടീഷ് ഭരണകാലത്തെ പ്രശസ്തനായ ഒരു സൈന്യാധിപനും ഭരണകർത്താവുമായിരുന്നു **തോമസ് മൺറോ** (, ജീവിതകാലം: 1761 മേയ് 27 – 1827 ജൂലൈ 6). 1814 മുതൽ മരണം വരെ മദ്രാസ് പ്രെസിഡൻസിയുടെ ഗവർണർ സ്ഥാനം വഹിച്ചിട്ടുണ്ട്.

1792-ലെ ശ്രീരംഗപട്ടണം യുദ്ധസമയത്ത് ബ്രിട്ടീഷ് സൈന്യത്തിലെ ജൂനിയർ ക്യാപ്റ്റനായിരുന്ന ഇദ്ദേഹം പടിപടിയായി ഉയർന്ന് മദ്രാസിന്റെ ഗവർണർ സ്ഥാനത്തേക്കെത്തി. "റ്യോത്‌വാരി" എന്ന നികുതിസമ്പ്രദായം ആവിഷ്കരിച്ചത് ഇദ്ദേഹമാണ്. ഇടനിലക്കാരെ ഒഴിവാക്കി, കൃഷിക്കാരനിൽനിന്ന് നേരിട്ട് നികുതി സ്വീകരിക്കുന്ന രീതിയായിരുന്നു ഇത്.

ഒന്നാം ആംഗ്ലോ-ബർമ്മീസ് യുദ്ധകാലത്തെ ഇദ്ദേഹത്തിന്റെ നയതന്ത്രപരവും സൈനികവുമായ നടപടികളാണ് യുദ്ധം വിജയിക്കാൻ ബ്രിട്ടീഷ് സേനയെ സഹായിച്ച പ്രധാനഘടകം എന്ന് വിലയിരുത്തപ്പെടുന്നു.

## അവലംബം

വർഗ്ഗം:ബ്രിട്ടീഷ് ഈസ്റ്റ് ഇന്ത്യാ കമ്പനി ഉദ്യോഗസ്ഥർ
ഓട്ടോ ചക്രം

സാമ്പ്രദായിക തീപ്പൊരി ജ്വലന അച്ചുകോൽ യന്ത്രത്തിന്റെ പ്രവർത്തനം വിവരിക്കുന്ന ഒരു മാതൃകാ താപഗതിക ചക്രമാണ് **ഓട്ടോ ചക്രം**. വാഹനങ്ങളുടെ യന്ത്രങ്ങളിലാണ് സാധാരണയായി ഊ താപഗതിക ചക്രം കണ്ടുവരാറുള്ളത്.

ഈ ചക്രത്തിൽ അടങ്ങിയ പ്രക്രിയകൾ:
* പ്രക്രിയ 1 - 2 സമഎൻട്രോപ്പിക ചുരുക്കൽ.
* പ്രക്രിയ 2 - 3 സമവ്യാപ്ത താപദാനം.
* പ്രക്രിയ 3 - 4 സമഎൻട്രോപിക വികാസം.
* പ്രക്രിയ 4 - 1 സമവ്യാപ്ത താപത്യജനം.

എന്നാൽ നാല്-സ്ട്രോക്ക് യന്ത്രങ്ങളിൽ രണ്ട് അധിക പ്രവർത്തനങ്ങൾ കൂടി അടങ്ങിയിട്ടുണ്ടാകും. സമമർദ്ദ ചുരുക്കൽ വഴി പാഴായ താപവും ജ്വലനോൽപ്പന്നങ്ങളും ഒഴിവാക്കുന്ന പ്രക്രിയയും സമമർദ്ദ വികാസം വഴി തണുത്ത ഓക്സിജൻ സമൃദ്ധ വായു അകത്തേക്കെടുക്കുന്ന പ്രക്രിയയുമാണവ. എന്നാൽ സാധാരണ ചക്ര വിശകലനത്തിൽ ഈ രണ്ട് പ്രവർത്തനങ്ങളെ അവഗണിക്കാറാണ് പതിവ്.

## അവലംബം

വർഗ്ഗം:താപഗതിക ചക്രങ്ങൾ
ഗാർലന്റ് (ടെക്സസ്)

അമേരിക്കൻ ഐക്യനാടുകളിലെ ടെക്സസ് സംസ്ഥാനത്തെ ഒരു നഗരമാണ് **ഗാർലന്റ്**. ഡാളസ്-ഫോർട്ട്‌വർത്ത് മെട്രോപ്ലക്സിൽപ്പെടുന്ന നഗരം ഡാളസ് നഗരത്തിനു വടക്കുകിഴക്കായി സ്ഥിതിചെയ്യുന്നു. ഏതാണ്ട് മുഴുവൻ ഭാഗവും ഡാളസ് കൗണ്ടിയിലാണ്; ചെറിയൊരു ഭാഗം കോളിൻ കൗണ്ടിയിലും. 2010ലെ സെൻസസ് പ്രകാരം 226,876 പേർ വസിക്കുന്ന നഗരം അമേരിക്കൻ ഐക്യനാടുകളിലെ എൺപത്തി ഏഴാമത്തെ ഏറ്റവും ജനവാസമുള്ള നഗരവും ടെക്സസിലെ പന്ത്രണ്ടാമത്തെ ഏറ്റവും വലിയ ജനവാസമേറിയ നഗരവുമാണ്. 

2008ൽ CNNന്റെ കീഴിലുള്ള ''Money'' മാസിക തയ്യാറാക്കിയ അമേരിക്കയിൽ ജീവിക്കാൻ ഏറ്റവും പറ്റിയ 100 സ്ഥലങ്ങളുടെ പട്ടികയിൽ 67ആമതായിരുന്നു ഗാർലന്റ്.

## അവലംബം


## പുറത്തേയ്ക്കുള്ള കള്ളികൾ
* ഗാർലന്റ് നഗരത്തിന്റെ ഔദ്യോഗിക വെബ്സൈറ്റ്
* Garland Landmark Society
* 
* Garland Civic Theatre 

വർഗ്ഗം:ടെക്സസിലെ പട്ടണങ്ങൾ
കാർണോ ചക്രം

ഒരു സൈദ്ധാന്തിക താപഗതിക ചക്രമാണ് **കാർണോ ചക്രം**. 1824ൽ നിക്കോളാസ് ലിയോണാർദ് സാദി കാർണോ മുമ്പോട്ട് വെച്ച ഈ ആശയം പിന്നീട് 1830-40 കാലഘട്ടത്തിൽ പോൾ എമിൽ കാപൈറൺ വികസിപ്പിച്ചു. നൽകപ്പെട്ട താപോർജത്തെ പ്രവൃത്തിയാക്കി മാറ്റുന്നതിൽ ഏറ്റവും ക്ഷമതയേറിയ ചക്രമാണ് കാർനോട്ട് ചക്രം.

## ചക്രത്തിലെ ഘട്ടങ്ങൾ
# **ഉന്നത ഊഷ്മാവിലെ തിരിച്ചുവിടാവുന്ന സമോഷ്ണ വികാസം** - സമോഷ്ണ താപദാനം.(ചിത്രങ്ങളിൽ പ്രക്രിയ 1 - 2)
# **തിരിച്ചുവിടാവുന്ന സമഎൻട്രോപിക വികാസം** -  സമഎൻട്രോപിക പ്രവൃത്തി ഫലം. (ചിത്രങ്ങളിൽ പ്രക്രിയ 2 - 3)
# **താഴ്ന്ന ഊഷ്മാവിലെ തിരിച്ചുവിടാവുന്ന സമോഷ്ണ ചുരുക്കൽ** - സമോഷ്ണ താപത്യജനം. (ചിത്രങ്ങളിൽ 3 - 4)
# **തിരിച്ചുവിടാവുന്ന സമഎൻട്രോപിക ചുരുക്കൽ** - സമഎൻട്രോപിക പ്രവൃത്തി നിക്ഷേപം. (ചിത്രങ്ങളിൽ 4 - 3)

## അവലംബം


* 
* (full text of 1897 ed.)) (html )
*
*
*
* Kostic, M., *Revisiting The Second Law of Energy Degradation and Entropy Generation: From Sadi Carnot's Ingenious Reasoning to Holistic Generalization*.
AIP Conf. Proc. 1411, pp.&nbsp;327–350; doi: http://dx.doi.org/10.1063/1.3665247. American Institute of Physics, 2011. ISBN 978-0-7354-0985-9. Abstract at: . Full article (24 pages http://scitation.aip.org/getpdf/servlet/GetPDFServlet?filetype=pdf&id=APCPCS001411000001000327000001&idtype=cvips&doi=10.1063/1.3665247&prog=normal&bypassSSO=1), also at http://www.kostic.niu.edu/2ndLaw/Revisiting%20The%20Second%20Law%20of%20Energy%20Degradation%20and%20Entropy%20Generation%20-%20From%20Carnot%20to%20Holistic%20Generalization-4.pdf .

## പുറംകണ്ണികൾ
*കാർനോട്ട് ചക്രത്തെ സംബന്ധിച്ച ഹൈപർഫിസിക്സ് ലേഖനം.
*കാർനോട്ട് ചക്രത്തിന്റെ പ്രവർത്തനം വിശദീകരിക്കുന്ന ജാവാ ആപ്പ്‌ലെറ്റ്

വർഗ്ഗം:താപഗതിക ചക്രങ്ങൾ
വെള്ളവാറ്റിൽ

30 മീറ്ററിലേറെ ഉയരത്തിൽ വളരുന്ന ഒരു മരമാണ് **വെള്ളവാറ്റിൽ**. . ആസ്ത്രേലിയൻ വംശജനാണ്. silver wattle, blue wattle, Mimosa എന്നെല്ലാം അറിയപ്പെടുന്നു. വളരെ വേഗം വളരുന്ന ഈ മരം ഏതാണ്ട് 30-40 വർഷമേ ജീവിക്കാറുള്ളൂ. അലങ്കാരവൃക്ഷമായി നട്ടുവളർത്താറുണ്ട്. പലയിടത്തും ഇതൊരു അധിനിവേശസസ്യമായി കരുതപ്പെടുന്നു. പൂക്കളും തടിയിൽ നിന്നും ഊറി വരുന്ന കറയും ഭക്ഷ്യയോഗ്യമാണത്രേ.

## അവലംബം

## പുറത്തേക്കുള്ള കണ്ണികൾ
* http://davesgarden.com/guides/pf/go/2499/ കൂടുതൽ വിവരങ്ങൾ
* http://apps.rhs.org.uk/plantselector/plant?plantid=12 
* http://www.rhs.org.uk/Gardens/Rosemoor/About-Rosemoor/Plant-of-the-month/January/Acacia-dealbata 
* http://www.telegraph.co.uk/gardening/gardeningadvice/3301743/Thorny-problems-Acacia-dealbata.html
* http://www.atreeaday.com/atreeaday/Acacia_dealbata.html 

വർഗ്ഗം:വൃക്ഷങ്ങൾ
വർഗ്ഗം:അധിനിവേശസസ്യങ്ങൾ
വർഗ്ഗം:വിക്ടോറിയയിലെ സസ്യങ്ങൾ (ഓസ്ട്രേലിയ)
വർഗ്ഗം:ഓസ്ട്രേലിയയിലെ മരങ്ങൾ
വർഗ്ഗം:ഫാബേസീ